EK: Četiri uvjeta da bi BiH zaključila Sporazum o stabilizaciji i pridruživanju sa EU - Klix.ba\nBiH EK: Četiri uvjeta da bi BiH zaključila Sporazum o stabilizaciji i pridruživanju sa EU\nEK: Četiri uvjeta da bi BiH zaključila Sporazum o stabilizaciji i pridruživanju sa EU\n6.11.2007. u 18:25\nPovedba reforme policije u skladu sa tri evropska principa, potpuna saradnja sa Haškim tribunalom, te reforme javnih emitera i javne uprave, četiri su Uvjeta koje BiH mora ispuniti kako bi zaključila Sporazum o stabilizaciji i pridruživanju sa EU, zaključak je u Izvještaju Evropske komisije o napretku koji je BiH ostvarila u proteklih 12 mjeseci.\nPrezentirajući ovaj izvještaj na pres-konferenciji u Sarajevu, zamjenik direktora Generalne direkcije Evropske komisije za proširenje Jan Truszczynski kazao je da je naša zemlja u posljednih godinu dana uradila vrlo malo na ispunjavanju prioriteta iz dokumenta Evropsko partnerstvo.\nKonstatirao je kako su reformski procesi značajno usporeni i da je došlo do određenih zastoja. Razlog tome je porast nacionalističke retorike i napeta politička atmosfera do koje je došlo usljed nedostatka saradnje između entiteta i državnog niova.\n-BiH još nije u potpunosti uspjela preuzeti odgovornost za upravljanje procesima u zemlji, ocijenio je Truszczynski, ističući kako je u narednom periodu nužno da politički lideri ostvaruju konsenzus o ključnim pitanjima.\nKao jedno od njih je naveo potrebu ustavne promjene, koja će omogućiti uspostavu funkcionalnijih i efikasnijih organa vlasti. Za izmjene Evrospka komisija nije utvrdila rokove, ali smatra da je to potrebno postići što je moguće prije, dodaje Truszczynski.\nKako je naveo, Evropska komisija pozdravlja Mostarsku deklaraciju koju su potpisali lideri šest političkih partija, ali naglašava da na planu reforme policije neophodno konkretni koraci koji će BiH vratiti na put evropskih integracija.\nU Izvještaju o napretku, Evropska komisija je navela i druge prioritete na kojima BiH mora ostvariti napredak, kao što je stvaranje jedinstvenog ekonomskog prostora, sloboda kretanja roba i osoba, te socijalne i ekonomske reforme.\nTruszczynski je naveo i nekoliko "svijetlih tačaka" iz Izvještaja. Osim napretka u saradnji sa Haškim tribunalom, navodi se da su pregovori o Sporazumu o stabilizaciji i pridruživanju zavrešeni na profesionalan i efikasan način, da je BiH imala konstruktivnu saradnju sa zemljama regiona, te da se nastavilo jačanje ekonomije i makroekonomska stabilnost.\nOstvaren je napredak i na polju uvođenja evropskih standarda u oblasti transporta, obrazovanja, olakšavanja viznog režima i politike azila.\nU Evropskoj komisiji ističu da će nastaviti jačati evropsku perspektivu zemalja regiona, podržavati regionalnu saradnju, te ojačati podršku reformskim procesima kroz efikasnije korištenje predpristupnih sredstava.\nO Izbornom zakonu 20\nOštre kritike 30\nDolaze s 15-ak autobusa 3\nU znak protesta 1.9k\nLjudska prava 28\n1h 24min 40


TotalCar.rs » Seat najslabija karika Volkswagena\nSeat najslabija karika Volkswagena\n0 komentara 12200 pregleda\nDok mnogi evropski proizvođači automobila osećaju posledice ekonomske krize, Volkswagen (VW) grupa beleži rekordnu prodaju i zaradu. Ipak, i VW ima svoju slabu tačku koja se zove Seat.\nSeat je jedina kompanija u okviru VW grupacije koja već godinama ima gubitke. Od 2008. godine gubici španskog proizvođača iznose oko milijardu evra, a tokom protekle decenije Seat je samo jedne godine zabeležio pozitivne finansijske rezultate.\nDirektor Centra za automobilska istraživanja na Univerzitetu Duisburg-Essen, Ferdinand Dudenhoeffer, smatra da bi za Volkswagen bilo najisplativije kada bi ugasio marku Seat, a postojeće kapacitete upotrebio za proizvodnju automobila drugih proizvođača u okviru svoje grupacije.\n“Škoda je sasvim dovoljna da pokrije segment na automobilskom tržištu koji trenutno zauzima španska kompanija, pa zašto bi se onda Volkswagen trudio da sačuva Seat po svaku cenu”, pita se on.\nSeat je u vlasništvu Volkswagena od 1986, a nemački proizvođač uložio je u njega velika novčana sredstva.\nŠpanska kompanija, u kojoj je trenutno zaposleno oko 14.000 radnika, teško je pogođena ekonomskom krizom, a prodaja Seatovih automobila u padu je u poslednje dve godine čak i na domaćem tržištu.\nIpak, u Volkswagenu za sada ne razmišljaju da poslušaju Dudenhoefferov savet. Jedan od rukovodećih ljudi Seata u Nemačkoj, Manfred Kantner, kaže da u toj kompaniji polažu velike nade u novu generaciju modela Leon koji je baziran na novoj Volkswagenovoj MQB platformi.\nStrategija za oživljavanje Seata, međutim, mnogo je složenija od lansiranja jednog novog modela. VW namerava da se fokusira na porast prodaje Seatovih vozila na automoblska tržišta koja su u elspanziji, poput Rusije i Kine.\nPreusmeravanje sa evropskog na druga svetska tržišta u razvoju moglo bi do 2018. godine da donese Seatu porast prodaje od 75 % i tako dugoročno spase ovu kompaniju od propadanja.\nFord pravi novi električni automobil na platformi Folksvagena\nNajluksuznija limuzina na svetu nosiće Mercedesov znak\n“Procurele” fotke: Skoda Superb\nOpel Mokka u Srbiji od 17.232 evra\nTeaser: Unapređeni Range Rover Evoque\nVirtuelna poseta neobičnoj radionici u Dubaiju


Izvor: VOA, 11.Avg.2020, 21:47\n“Vlasti Srbije su integracije u Evropsku uniju označile kao strateški prioritet države. Očekujemo da se Srbija ponaša u skladu sa obavezama koje je preuzela”, reakcija je Petera Stana, portparola Evropske unije za spoljne poslove i bezbednosnu politiku, povodom informacija o tome da je Srbija od Kine pribavila novi kontingent vojne opreme. Reč je o kupovini kineskog raketnog odbrambenog sistema FK-3 koja je notirana u izveštaju državnog preduzeća Jugoimport SDPR, priloženom Agenciji za privredne registre Srbije. Delokrug rada pomenute kompanije je uvoz i izvoz odbrambene opreme. O nabavci kineskog raketnog sistema izvestila je početkom avgusta Balkanska bezbednosna mreža, internet stranica specijalizovana za teme odbrane i bezbednosti, detektujući u izveštaju preduzeća Jugoimport SDPR kupovinu sistema protivvazdušne odbrane FK-3. Prvi od zvaničnika Srbije koji se oglasio o tome bio je predsednik Aleksandar Vučić. On je u utorak izjavio da je razumeo kritiku Ambasade Sjedinjenih Država zbog kupovine kineskog oružja – ukazavši da je tumači kao političko saopštenje. "Svaki put kada se odlučimo nešto da kupimo uvek neko ima nešto protiv i to je logično", ukazao je u svojoj reakciji Vučić, tokom obilaska rekonstrukcije beogradskog Savskog trga. On je, međutim, istakao da Srbija još nije kupila kineski protivvazdušni sistem ali da je, kako je rekao, razmišljano o tome. Prethodno je u pisanoj izjavi ambasade SAD-a Radiju Slobodna Evropa, uz ogradu da je nabavka vojne i odbrambene tehnike suverena odluka svake zemlje, navedeno da bi vlade trebalo da su svesne kratkoročnih i dugoročnih rizika i cene koju povlači poslovanje sa kineskim kompanijama. "Izbor snabdevača bi trebalo da odražava deklarisani cilj Srbije da se što više integriše sa Evropom. Ima i drugih prodavaca koji ne zavise od autoritarnih režima, a nude opremu ne samo sposobnu da zadovolji odbrambene potrebe Srbije, već i uporedivu po kvalitetu i ceni", ukazano je u pisanoj izjavi ambasade Sjedinjenih Država u Beogradu. Taj stav izrečen je u trenutku značajnih napetosti između Sjedinjenih Država i Kine u kojima dve države naizmenično uvode sankcije zvaničnicima i organizacijama jedne i druge strane, aktuelni su sporovi u oblasti trgovine, kao i zbog odnosa Kine prema autonomnoj oblasti Hong Kongu i njene reakcije na globalnu pandemiju koronavirusa. Pre objave informacija o kupovini kineskog raketnog sistema FK-3 (registrovanoj u izveštaju posredničke kompanije predatom Agenciji za privredne registre), početkom jula na vojnom aerodromu u Batajnici, predstavljeno je šest bespilotnih letelica nabavljenih iz Kine za potrebe Vojske Srbije. Njihova cena ostala je nepoznanica za javnost – pošto je predsednik Srbije Aleksandar Vučić, koji je prisustvovao njihovom predstavljanju, ukazao da je taj podatak pod klauzulom tajnosti. “Da bi Srbija napredovala na putu integracija u Evropsku uniju potrebno je da se postepeno uskladi sa njenom spoljnom i bezbednosnom politikom na osnovu pregovaračkog okvira”, podvlači u pisanoj izjavi za Glas Amerike Peter Stano, glavni portparol za spoljne poslove i bezbednosnu politiku EU, koga smo kontaktirali povodom okolnosti koje ukazuju na intenziviranje vojne saradnje Srbije i Kine. “Srbija je uključena u bezbednosnu saradnju sa Evropskom unijom kroz doprinose koje pruža u misijama i operacijama”, zaključio je Stano za Glas Amerike. Frederik Ben Hodžis, bivši glavnokomandujući američkih kopnenih snaga u Evropi, kaže za Glas Amerike da bi Srbija trebalo da bude svesna rizika kupovine oružja od kineskih kompanija. “Poslovanje sa Kinom se za mnoge države uglavnom okonča značajnom krađom tehnologije, angažovanjem kineskih radnika na štetu domaćih i situcijama čije su posledice veliki dugovi”, upozorava u pisanoj izjavi Glasu Amerike penzionisani general potpukovnik Hodžis. Motive za takve vidove vojne saradnje Ben Hodžis, saradnik vašingtonskog Centra za analizu evropske politike (CEPA), vidi u nastojanjima vlasti Srbije da biračkom telu i Srbima na području Balkana pokažu snagu. Prema informacijama objavljenim u Informatoru o radu Ministarstva odbrane Srbije za period od 2008-2019. godine Sjedinjene Američke Države su u tom periodu bile najveći donator Vojsci Srbije. Takođe, u publikaciji je navedeno da je u intervalu od 2014-2019. Srbija od Sjedinjenih Država dobila pomoć od oko 10 miliona dolara u opremi i novcu, dok je druga na listi Kina sa doniranih 5,2 miliona evra. U informatoru tog ministarstva koji obuhvata 2020. godinu nalazi se pregled ugovora o donacijama u 2018. godini. Rusija se ne nalazi među 23 pobrojana donatora - dok se Kina pominje jednom u kontekstu protokola koji su ministarstva odbrana dve države potpisala o pružanju besplatne vojne pomoći Kine Srbiji. Procenjena vrednost donacije je 30.000.000 kineskih juana - odnosno više od četiri miliona i 300 hiljada dolara. U javnosti Srbije, međutim, Rusija figurira kao najizdašniji donator Srbije - uprkos tome što je država ruskoj strani, primera radi, platila 185 miliona dolara za modernizaciju šest letelica MIG-29 - koje su javnosti Srbije predstavljene kao donacija. Sada deluje da se kineski faktor aktivnije angažovao u domenu vojne saradnje sa srpskom stranom i to pošto su iz Srbije stizale najave o mogućoj nabavci ruskih protivraketnih sistema S-300 ili čak S-400 - čija su, jeftinija konkurencija, kineski FK-3. Međutim, opredeljivanje prema kineskom partneru je prema pisanju portala Balkanska bezbednosna mreža, izazvalo razočaranje u ruskoj javnosti. Do sada se tim povodom nisu oglašavali ruski zvaničnici. Hodžis kaže da se nada da Srbija pokušava da ojača sopstvenu nezavisnost u odnosu na Kremlj i izvuče se iz percepcije da je satelit Moskve. “Ali ako se Zapad, posebno SAD i EU, ne uključe u ekonomsku utakmicu na Balkanu, posebno u Srbiji, Kina će ispuniti prazan prostor - uprkos svim negativnim aspektima koje nose kineske investicije”, upozorava Frederik Hodžis. Inače, predsednik Srbije Aleksandar Vučić je decembra 2019. godine objavio da će država, kako se izrazio, usporiti sa kupovinom oružja. Rekao je tada da će vojska biti dodatno reformisana, mobilnija i brža, što međutim ne znači kupovinu oružja. Međutim, već u februaru naredne godine Rusija je u Srbiju počela u delovima da doprema delove raketnog sistema “Pancir S”, čija je kupovina dogovorena tokom zajedničke vojne vežbe “Slovensko bratstvo” održane oktobra 2019. Nepoznato je kolika je Srbija Rusiji platila za šest sistema “Pancir S”. Poznato je, s druge strane, da jedan takav sistem na tržištu košta 13 i 14,6 miliona dolara, u zavisnosti od verzije. Od tada su, međutim, stigli kineski dronovi - kao i nabavka, ili kako kaže predsednik Srbije, razmišljanja o kupovini kineskog raketnog sistema FK-3. Ben Hodžis upozorava da bi to moglo izazvati neki vid reakcije ruske strane. “Ne isključujem da će Kremlj izraziti stroga upozorenja i razočaranja i pronaći načine da izvrši pritisak na Vladu Srbije, koristeći veteranske grupe, ekstremističke organizacije, pa čak i Pravoslavnu crkvu, kao što to obično čine”, smatra Hodžis. Međutim, on iznosi i uverenje da Srbija 2020. nije Srbija 1999. jer, kako navodi, uprkos tome što u Srbiji postoji značajan uticaj Kremlja, u Srbiji postoji sve veća želja da deluje nezavisno i da se integriše prema Zapadu. “Potrebno je da Zapad pokaže želju da se takmiči na tom području kako bi vrata ostala otvorena. Dajte milionima talentovanih i inteligentnih mladih građana Srbije da se nečemu nadaju - nasuprot tome da budu Venecuela Balkana", ističe Hodžis. Kako kaže - uveren je da bi Sjedinjene Države trebalo da pokažu trajan strateški interes i pruže podršku. "Potpuna korist za sve u Evropi je stabilan i bezbedan region Balkana što omogućava napredak i priliku mladima da ostanu kod kuće i doprinesu da njihove države dostignu svoje potencijale”, podvlači Frederik Ben Hodžis, saradnik vašingtonskog Centra za analizu evropske politike. Srbija je zvanične pregovore o pristupanju Evropskoj uniji započela januara 2014. godine. Na putu do punopravnog članstva pred njom je ispunjavanje kriterijuma ukupno 35 pregovaračkih poglavlja - od kojih je do sada otvoreno 18, a preliminarno zatvorena dva. U tekućoj godini Srbija nije otvorila nijedno – dok je u 2019. to bio slučaj sa dva pregovaračka poglavlja. Zamerke na koje se u izveštajima Evropske komisije o napretku Srbije često ukazuje su kašnjenje reformi u ključnim oblastima: nezavisnost pravosuđa, borba protiv korupcije, sloboda medija, ali i u domaćim procesima za ratne zločine i borbi protiv organizovanog kriminala. Takođe, zvaničnici EU vlastima Srbije upućuju i učestale kritike zbog nedovoljne usklađenosti spoljne politike Srbije sa onom koju sprovodi Unija.\nRadio Slobodna Evropa: EU o kineskom oružju: Srbija da se ponaša u skladu sa obavezama\nIzvor: Radio Televizija Vojvodine, 12.Avg.2020, 08:00\nVlasti Srbije su integracije u Evropsku uniju označile kao strateški prioritet države i EU očekuje da se Srbija ponaša u skladu sa obavezama koje je preuzela, rekao je Peter Stano, portparol Evropske unije za spoljne poslove i bezbednosnu politiku za Glas Amerike, povodom informacija o tome da je...


Glasnogovornica "Centrotrans Eurolinesa": Centrotrans i GRAS nisu dobili poziv za prevoz prema izletištima i olimpijskim planinama\nGlasnogovornica “Centrotrans Eurolinesa”: Centrotrans i GRAS nisu dobili poziv za prevoz prema izletištima i olimpijskim planinama\n“Centrotrans Eurolines” će saobraćati prema sarajevskim izletištima i olimpijskim planinama kada bude imao registrirane redovne vožnje, kazala je Agenciji Fena glasnogovornica “Centrotrans Eurolinesa” Aida Smajić.\nOna kaže kako “Centrotrans još uvijek nije dobio zvaničnu informaciju od Ministarstva saobraćaja Kantona Sarajevo povodom inicijative za uspostavu autobuskog prevoza do Igmana, Bjelašnice, Bijambara, Skakvca i drugih sarajevskih izletišta”.\n– Kada budemo dobili poziv i informaciju za prevoz prema sarajevskim izletištima i okolnim planinama, spremni smo na sve dogovore – naglasila je Smajić.\nGlasnovornica KJKP “Gras” Samira Kadić je Feni kazala kako ni GRAS nije dobio od Ministarstva saobraćaja KS poziv za razgovor o prevoza građana za Bjelašnicu, Igman, Bijambare i druga izletišta.\nOna je naglasila kako KJKP “Gras” vrši prevoz na izletišta Barice i Trebević.\nMinistar saobraćaja KS Jusuf Bubica je jučer u izjavi za Fenu kazao kako je Ministarstvo saobraćaja KS pokrenulo inicijativu kod svih javnih prevoznika u Kantonu Sarajevo da se u turističkoj sezoni organizira autobuski prevoz do okolnih izletišta i olimpijskih planina Bjelašnice i Igmana.\n– Evidentno je da Kanton Sarajevo svakim danom ima sve više turista koji imaju volju i namjeru da obiđu ova izletišta. Mi smo pokrenuli inicijativu i u pregovorima smo sa prevoznicima da uspostavimo stalne linije do tih destinacija – kazao je ministar Bubica.\nO konačnom uspostavljanju linija javnost će biti upoznata naknadno jer još nismo dobili sve potrebne redove vožnje, i nisu se izjasnili svi potencijalni prevoznici, kazao je jučer ministar Bubica.


Konzul Republike Hrvatske u BiH u posjeti Općini Velika Kladuša - Općina Velika Kladuša\nNa sastanku između velikokladuškog načelnika Fikreta Abdića i generalnog konzula R Hrvatske u BiH Zlatka Kramarića i konzularnog savjetnika Ante Franjića, razgovaralo se o aktuelnoj ekonomskoj situaciji u Velikoj Kladuši s posebnim osvrtom na stanje sa migrantima. S obzirom da generalni konzul Kramarić zbog obaveza nije mogao prisustvovati Svečanoj sjednici Općinskog vijeća povodom 23.februara – Dana Općine Velika Kladuša isti je danas došao u Veliku Kladušu i lično uputio čestitku načelniku Abdiću, te građanima. Također, povod je bio i upoznavanje sa situacijom u Velikoj Kladuši u svim segmentima, kao i planovima Općinskog organa uprave u 2019.godini.\nKramarić je naglasio i važnost dobre uspostavljene suradnje Velike Kladuše i susjednih općina R Hrvatske i kako je kazao, koju treba još unaprijeđivati, jer ista doprinosi ekonomskom rastu i razvoju kako općine Velika Kladuša tako i općina R Hrvatske. Izrazio je zadovoljstvo sa projektom Centar za upravljanje otpadom u koji bi bile uključene općine R Hrvatske a kojim bi se skladištenje otpada vršilo prema evropskim standardima nabavkom MBO pogona.\nKad je u pitanju problem sa migrantskom krizom, Kramarić je istaknuo da je ovo problem kako BiH i Hrvatske tako i EU i da se mora više učiniti na iznalaženju konkretnih rješenja. Izrazio je čuđenje da obaveze Općine Velika Kladuša koje su stvorene migrantskom krizom se ne priznaju i ne plaćaju što je krajnje nekorektno.


DS i SPS: još ništa od pomirenja\nLider DS-a Boris Tadić i SPS-a Ivica Dačić\nOdmah pošto je formirana nova Vlada Srbije početkom jula ove godine, gromoglasno je najavljeno potpisivanje Deklaracije o pomirenju, inicijatori predsednik Demokratske stranke Boris Tadić i predsednik Socijalističke partije Srbije Ivica Dačić. Do sada to još nije učinjeno iako je nekoliko puta najavljivano, poslednji datum koji nije ispoštovan je početak oktobra. Šta se krije iza odlaganja deklarativnog pomirenja dve partije, bivših Miloševićevih socijalista, koji se nisu odrekli svojih dela i vođe iz 90-ih, i Tadićevih demokrata, najljućih protivnika tadašnje vlasti?\nPočetkom jula je najavljeno potpisivanje Deklaracije odmah pošto su socijalisti na čelu sa Dačićem prelomili i omogućili formiranje demokratske vlade umesto radikalske. Boris Tadić je zagrlio Dačića, najavio Deklaraciju o pomirenju i izjavio da svaka partija ima svoj bol za svojim izgubljenim predsednikom. Demokrate za ubijenim Đinđićem, socijalisti za umrlim Miloševićem u haškoj ćeliji. Usledile se žestoke reakcije javnosti zbog toga, a demokrate su ponudile i drugim koalicionim partnerima da priključe svoje potpise. Partneri su, medjutim, zaredom rekli 'ne, hvala'.\nProšao je juli, Deklaracija nije potpisana, prošao avgust, oni ponovo rekli 'samo što nije', došao septembar, 'evo sad će čim se Tadić vrati iz Njujorka', Tadić se vratio, prošao septembar, došao oktobar i još jedan najavljeni datum, ali i dalje ništa.\nNa pitanje šta je sa Deklaracijom, Nada Kolundžija, funkcionerka Demokratske stranke, se nasmejala:\n"To više nikome sem vama medijima nije važno."\nPočinju nagađanja da se demorkate i socijalisti spore o nimalo istorijskom pitanju, članstvu u upravnim odborima, pa je to zaustavilo istorijsko pomirenje…\nŽarko Obradović iz Socijalističke partije Srbije se danas na pominjanje tog razloga od srca nasmejao, barem je tako zvučalo:\n"Rekao bih vam i da me niste pitali. Ti razlozi nisu vezani sa stvarima o kojima mediji pišu."\nIstoričaru Nikoli Samardžiću priča o upravnim odborima nije tako besmislena:\n"Čitava politika u Srbiji se zapravo svodi na upravne odbore, na korupciju i pre svega vaninstitucionalnu raspodelu moći, tako da bi se možda moglo u tim okvirima tragati za objašnjenjem tog fenomena."\nHoće li, na kraju krajeva, Deklaracija biti potpisana eto, ispada, zbog medija? Ima li iko više interesa za deklarativnim potpisanim pomirenjem. Nada Kolundžija:\n"Pretpostavljam da će biti potpisana. Dakle, ne postoje razlozi zbog kojih bi se od nje odustalo, niti postoje neki posebni razlozi da se ona što pre potpiše. Razlozi za njegovo donošenje su u suštini realizovani, ostvarili smo one ciljeve zbog kojih je ovaj sporazum i nastao kao ideja."\nŽarko Obradović iz Socijalističke partije Srbije je nešto određeniji, kao da kaže, eto kad ste zapeli, imaćete potpisanu Deklaraciju… Nije baš tako rekao, već još jednom 'kad se Tadić vrati', ovog puta iz Berlina:\n"Očekujem da će Deklaracija biti potpisana vrlo brzo, narednih dana posle nedelje."\nNa pitanje zašto se toliko puta najavljivano potpisivanje, toliko puta odlaže, i Nada Kolundžija iz Demokratske stranke i Žarko Obradović iz Socijalističke partije Srbije, a odgovaraju na sličan način, kako to samo političari umeju - odgovor dobiješ, ali u njemu nema informacije:\n"Očigledno postoje prioriteti, postoje važnije stvari, a koje su vezane za državu i obaveze, koje se nalaze pred predstavnicima vlasti od potpisivanja ovog sporazuma – to je za mene dobar znak."\n"Zbog obaveze koje su imali i naš predsednik Ivica Dačić i predsednik Demokratske stranke gospodin Tadić."\nIstoričar Nikola Samardžić, reklo bi se po njegovim odgovorima, ne očekuje da će ova Deklaracija, ako i bude potpisana, biti dokument koji će se čuvati u istorijskom arhivu:\n"Mislim da te dve stranke mogu da potpišu međusobno šta hoće, da potpišu da je Srbija 56 federalna jedinica SAD, ali to nema nikakve veze."\nŠta piše u napisanoj Deklaraciji javnost ne zna, oni koji su je čitali kažu da se ne bavi prošlošću i spornim pitanjima, kao što su uzroci ratova, politički program Miloševića, progoni i ubistva neistomišljenika, urušavanje ekonomije, sumnjivo bogaćenje odabranih i slično.\nNi pitanje da li je zahtev za suočavanje sa prošlošću u koliziji sa najavljenom Deklaracijom o pomirenju, kaže istoričar Nikola Samardžić, nije bitno. Jer, dve partije su okrenule leđa onome što se događalo:\n"Demokratska stranka više ne insistira na nastavku istrage i otvaranju novog procesa o političkoj pozadini ubistva premijera Đinđića. S druge strane, Socijalističkoj partiji Srbije nije u interesu da se to pitanje otvara zato što oni očigledno tragaju za nekim svojim novim mestom na političkoj karti Srbije."\nNikola Samardžić poredi priču socijalista i demokrata sa pričom sa početka 90-ih o četnicima i partizanima. Dok je javnost pričala o pomirenju, ono se već dogodilo:\n"To podseća na onaj Draškovićev poziv iz 1991. godine da se potpiše povelja o nacionalnom ujedinjenju, kada je već sam protok vremena obesmislio tu podelu na koju je on mislio – podela između četnika i partizana. U sopstvenoj porodici sam imao pretke koji su bili i na jednoj i na drugoj strani, na osnovu njihovih međusobnih odnosa ni u jednom trenutku nisam mogao da primetim da postoji neki problem zbog toga."\nPitanja koja su iza toga ostala, za neke je razlog za zebnju. Hoće li jednog dana Srebrenica, Bratunac, Prijedor, Foča, Goražde, Vukovar... biti zloupotrebljeni kao što je to bilo sa stratištima iz vremena četnika, ustaša i partizana. Sada se još kosti pokopavaju širom bivše zemlje, biće valjda pameti da se nikada ne počnu otkopavati kao što je to već jednom bilo.


Početna / Vesti / Održana 132. sednica Gradskog veća grada Zaječara: Većnici dali saglasnost na cenu tehničke vode u Zaječaru\nTimočka 14/03/2020 | 09:20 Vesti, Politika, Timočka Info\nU velikoj sali Gradske uprave u Zaječaru održana je 132. sednica Gradskog veća grada Zaječara, uoči nove sednice Skupštine grada Zaječara koja je zakazana za ponedeljak, 16. mart.\nNa 132. sednici Gradskog veća grada Zaječara data je saglasnost na Elaborat o ceni za tehničku vodu Javno komunalnom preduzeću „Vodovod” Zaječar, čime prema rečima v.d. direktora pomenutog preduzeća Nikole Šarčevića cena tehničke vode sada iznosi 38 dinara po kubiku.\n„Planira se ove godine plasman vode u iznosu od 350.000 kubika sa cenom od 38 dinara na osnovu koje bi zaista ’Vodovod’ dobio znatnu materijalnu korist. S obzirom na to da su troškovi preduzeća za struju i za zarade radnika činili dve trećine od ukupnih prihoda, uz pomoć ove mere ’Vodovod’ će otvariti značajnu dobit”, rekao je Šarčević.\nVećnici su dali saglasnost i na Nacrt rešenja o imenovanju članova novog devetočlanog školskog odbora Medicinske škole u Zaječaru i saglasnost Javno komunalnom preduzeću „Timok – održavanje” da u poslovanju sprovede odluku Vlade Srbije da se uvećaju primanja zaposlenih na godišnjem nivou za oko 33.000 dinara na ime regresa.\nVećnici su se saglasili i sa Nacrtom rešenja da Sportsko powerlifting udruženje koje je osnovao zaječarac Saša Cvetković, u svom nazivu koristi i ime grada. Gradonačelnik je ovom prilikom čestitao Saši Cvetkoviću na osvojenoj zlatnoj medalji na Evropskom prvenstvu u powerlifting-u u Francuskoj i rekao da je to veliki uspeh za grad Zaječar.\nNa sednici Gradskog veća usvojeno je i rešenje o razrešenju Vesne Bujić, pravobranioca grada Zaječara.\nPrethodna Zaječarski srednjoškolci i srednjoškolke se ponovo “cimaju” za svoju Kraljevicu\nSledeća Održana manifestacija „Mart – mesec borbe protiv raka” u Zaječaru


Najveći srpski avion, A330 kompanije Er Srbija, doneo je danas u Beograd medicinsku opremu iz Narodne Republike Kine.\nTo je drugi avion koji je u toku dana dopremio neophodnu opremu za borbu protiv virusa korona u Srbiju iz te zemlje, nakon što je jutros na beogradski aerodrom sleteo i A320.\nKako "Blic" saznaje, planirano je da letelice Er Srbije sutra ujutru ponovo odu put Kine, po nove zalihe medicinskih sredstava.\nSrpski avioni i sutra lete u Kinu po novu turu medicinske opreme\nHumanitarni letovi ka Kini našeg avio-prevoznika počeli su 19. marta, istog dana kada su stopirani svi komercijalni letovi.\nTada je po medicinsku opremu i kineske zdravstvene stručnjake poleteo "Er Srbijin" erbas A330.\nIz Kine sleteo najveći srpski avion A330 noseći medicinsku opremu\nPrethodnih više od mesec dana, avioni srpske aviokompanije dopremaju pomoć iz mnogih država Evrope i sveta za našu zemlju, ali i iz Srbije u inostranstvo.\nOsim toga leteli su i po srpske državljane koji su bili "zarobljeni" na aerodromima, usled pandemije virusa korona i zabrane međunarodnog saobraćaja.\nNajveća letelica iz flote Er Srbije sletela iz Kine, a noćas opet ide nazad PO JOŠ MEDICINSKE POMOĆI\nJoš jedan avion Er Srbije doneo pomoć iz Kine (VIDEO, FOTO)\nNekoliko desetina građana, uglavnom mladih, okupilo se ispred zgrade opštine u Kragujevcu.\nKORONA U SRBIJI Oboren crni rekord po broju žrtava, još četiri grada proglasila VANREDNU SITUACIJU, u privremenoj bolnici u Areni 17 pacijenata\nVUČIĆ: Branko Stefanović je iz stana u kome je živeo otišao na groblje, TOLIKO O BOGATSTVU\nPredsednik Srbije Aleksandar Vučić je na konferenciji za štampu govorio je i o napadima na pokojnog oca ministra unutrašnjih poslova.\nVUČEVIĆ U NOVOJ FOTELJI Gradonačelnik Novog Sada bio je kandidat za novog premijera, ali je najbliži drugoj visokoj FUNKCIJI\nLajčak o dijalogu Beograda i Prištine sa nemačkim zvaničnicima


Metro možda "zatalasa" Savu - Bizlife.rs\nMetro možda „zatalasa“ Savu\n19:47 Beograd, 20/09/2018\n„Oni u okviru te studije razrađuju trase linija i prema dosadašnjim analizama postoji mogućnost da linija 2, koja se sa linijom 1 ukršta na Savskom trgu, umesto da se penje na most nastavi podzemno ispod Save ka Novom Beogradu i Zemunu“, objasnio je Folić.\nTako bi novi savski most zadržao tramvajski saobraćaj. „Studija koja je u toku treba da pokaže i preporuči koja od ova dva rešenja bi bila najbolja“, rekao je Folić.\n„Očekujemo da izgradnja metroa može da počne krajem 2020. ako se nastavi ovom dinamikom“, rekao je Folić.\nbeograd most metro folic sava\nModel finansiranja je najmanji problem…\n21/09/2018 u 00:01


Beta 8. avgusta 2017. 15:50\nAvio-kompanija Er Srbija zabeležila je u 2016. neto profit od 900.000 evra, saopštio je danas srpski nacionalni avio-prevoznik.\n„Ukupni operativni prihodi porasli su za pet odsto na 320 miliona evra, a prihodi od kod-šer sporazuma povećani su za 24 odsto na 26,7 miliona evra“, navodi se u saopštenju i dodaje da je Er Srbija ostvarila neto profit treću godinu zaredom.\nEr Srbija navodi da je profit ostvaren u godini u kojoj su pokrenuti prekookeanski letovi ka Njujorku, dok je u flotu uveden prvi širokotrupni avion Erbas A330.\nDobrim rezultatima su doprineli novi kod-šer sporazumi, koje je kompanija potpisala s avio-kompanijama Er Sejšels i Montenegro erlajns, što je dovelo do povećanja ukupnog broja partnerstava na ukupno 19, kao i jačanje postojećih kod-šer sporazuma, posebno sa kompanijama Erberlin i Etihad ervejz, navodi se u saopštenju.\nGeneralni direktor Er Srbije Dane Kondić izjavio je da je zadovoljan neto profitom i pored značajnih investicija u poslovanje.\n„Ove godine usmereni smo na jačanje naših komercijalnih rezultata, unapredjenje efikasnosti našeg poslovanja, kao i na kontrolu troškova i stabilnost bilansa stanja. Početkom 2017. prešli smo na Sabre sistem za rezervacije i prijavljivanja na let, koji je omogućio Er Srbiji da uvede nove personalizovane usluge i podstakne povećanje prihoda, pružajući istovremeno značajan potencijal za digitalizaciju naših usluga“, kazao je Kondić, navodi se u saopštenju.\nOn je rekao da je nedavno preuredjena flota uskotrupnih aviona erbas A319 i A320 sa 1.500 novih rekaro sedišta, što je povećalo kapacitet na mreži letova na kratkim linijama, a rezultat toga je veća konkurentnost Er Srbije.\n„Da bismo osigurali postizanje pozitivnih rezultata i u budućnosti, moramo da nastavimo da odgovaramo zahtevima tržišta i da se prilagodjavamo u našem poslovanju. S jedne strane to znači da iskoristimo naše investicije u tehnologiju da bismo ostvarili prihod i ponudili putnicima veći izbor, dok s druge strane istovremeno poslujemo uspešnije i efikasnije da bismo smanjili troškove“, rekao je Kondić.


Pregled sedmice: Ovo su najčitaniji naslovi na CdM-u - CdM\nPregled sedmice: Ovo su najčitaniji naslovi na CdM-u\nCdM i ove nedjele objavljuje pregled najčitanijih tekstova u sedmici za nama. Ukoliko iz nekog razloga niste stigli da ih pročitate danas je pravi trenutak da to uradite, u samo nekoliko klikova. Budite informisani – čitajte CdM.\n1. Zabrana međugradskog saobraćaja vikendom i policijski čas i dalje ostaju na snazi\nU Crnoj Gori više nijedna opština nije u crvenoj zoni i od 8. maja za cijelu državu važe iste mjere. Zabrana međugradskog saobraćaja vikendom i policijski čas od ponoći do pet sati ujutro i dalje ostaju na snazi, saopštio je na konferenciji za novinare direktor Instituta za javno zdravlje Igor Galić.\n<<<Zabrana međugradskog saobraćaja vikendom i policijski čas i dalje ostaju na snazi<<<\n2. Zatvorenik Peko Đikanović preminuo na putu do Urgentnog centra\nZatvorenik Peko Đikanović preminuo je u petak oko 13 časova na putu iz Istražnog zatvora u Spužu u Urgentni blok Kliničkog centra u Podgorici, potvrdio je Pobjedi advokat Obrad Delević.\n<<<Zatvorenik Peko Đikanović preminuo na putu do Urgentnog centra<<<\n3. Osveštani automobil lakše se vozi\nVisoki policijski funkcioner Mladen Marković, glavni inspektor za javni red i mir u Upravi policije, pozvao je sveštenika Mitropolije crnogorsko primorske da mu osvešta automobil.\n<<<Osveštani automobil lakše se vozi<<<\n4. Pet mladića povrijeđeno u saobraćajnoj nezgodi u Andrijevici\nPet mladića povrijeđeno je u saobraćajnoj nezgodi koja se dogodila u petak u Andrijevici.\n<<<Pet mladića povrijeđeno u saobraćajnoj nezgodi u Andrijevici<<<\n5. EK predlaže: Građani Crne Gore vakcinisani AstraZenecom i Fajzerom moći će da putuju u EU\nEvropska komisija je predložila da države članice ublaže trenutna ograničenja za nebitna putovanja (u koja spadaju i turistička) unutar EU i time uzela u obzir napredak kampanje imunizacije i razvoj epidemiološke situacije širom svijeta, objavljeno je na sajtu EK. Komisija predlaže da se dozvoli ulazak u EU iz nebitnih razloga ne samo osobama koje dolaze iz zemalja sa dobrom epidemiološkom situacijom, već i svim onima koji su primili posljednju preporučenu dozu vakcine koju je odobrila EU. To znači da bi ukoliko se ovaj predlog EK usvoji građani Crne Gore vakcinisani AstraZenecom i Fajzerom bi mogli da putuju u EU.\n<<<EK predlaže: Građani Crne Gore vakcinisani AstraZenecom i Fajzerom moći će da putuju u EU<<<\n6. Astronomske cijene avio karata od Beograda do Tivta\n<<<Astronomske cijene avio karata od Beograda do Tivta<<<\n7. Krivokapić: Ako mislite da će ova Vlada hapsiti sveštenike – mislim da ste pogriješili, ne postoji samo zemaljski svijet\nAko mislite da će ova Vlada hapsiti sveštenike, mislim da ste pogriješili. Sveštenici su taman krivi koliko i ja, ili bilo koji drugi građanin koji na vjerske praznike ide u crkvu, kazao je premijer Zdravko Krivokapić odgovarajući na pitanje ko je nadležan da kontroliše poštovanje epidemioloških mjera u vjerskim objektima. Premijer tvrdi da nije tačno da postoji samo zemaljski svijet.\n<<< Krivokapić: Ako mislite da će ova Vlada hapsiti sveštenike – mislim da ste pogriješili, ne postoji samo zemaljski svijet<<<\n8. Nakon automobila počelo osveštavanje fudbalskih terena\nNa društvenim mrežama pojavio se snimak na kojem se vidi da sveštenik SPC osveštava fudbalski teren u Podgorici.\n<<<Nakon automobila počelo osveštavanje fudbalskih terena<<<\n9. Vladino vozilo učestvovalo u udesu kod Palade\nTužilaštvo i policija utvrđuju sve okolnosti, odnosno ko je odgovoran za ovu nezgodu.\n<<<Vladino vozilo učestvovalo u udesu kod Palade<<<\n10. Krapović: Gospodine Mijač, ne pada snijeg da pokrije brijeg…\n<<<Krapović: Gospodine Mijač, ne pada snijeg da pokrije brijeg…<<<\nTagsDragan Krapović epidemiološke mjere Evropska komisija EK Peko Đikanović saobraćajna nezgoda Srpska pravoslavna crkva SPC vakcina Veselin Mijač Zdravko Krivokapić


M. P. 20. oktobra 2018. 16:15\nVašington, optužujući Ruskinju Elenu Husjajnovu za mešanje u američke izbore, stvara izgovor za uvođenje još jednih u nizu sankcija Rusiji, navodi se u komentara u zamenika šefa ruske diplomatije Sergeja Rjabkova.\nRjabkov je naveo da američke vlasti nastavljaju da plaše sopstvenu i međunarodnu zajednicu „ruskim hakerima i blogerima“, zbog čega su optužili još jednu rusku državljanku za pokušaj da utiče na raspoloženje američkih birača.\n„U Vašingtonu izmišljaju izgovor za uvođenje još jednih sankcija našoj zemlji. SAD očigledno precenjuju sopstvene mogućnosti. Pokazujući neprijateljstvo prema Rusiji i prezir prema čitavom svetu, oni će dobijati sve snažniji otpor“, navodi se u komentaru Rjabkova, objavljenom na sajtu resora.\nOn smatra da Vašington pokušava da odigra na kartu „ruke Moskve“ uoči novembarskih izbora za Kongres.\nAmeričko ministarstvo pravde je juče saopštilo da je 44-godišnja Jelena Husjajnova saradnica kompanije „Projekt Lahta“. Ona je optužena da je stupila u zaveru sa ciljem da „poseje metež u politički sistem SAD“ širenjem dezinformacija i provociranjem rasprava o širokom spektru pitanja koja nailaze na odjek u javnosti.\nNe da nema leka nego se igra nastavlja pa ko prezivi, al da su izgubili kompas jesu izgubili, podsecaju me na nekoga ko sada udara na sve strane jer mu nema povratka na prvog od nikoga pozvanog svetskog policajca za zastitu na sebican nacin samo svojih interesa i izazivanja globalnih nesreca sprovodjenjem svoje demonkratije.\nAA ( americki alah) pre 1 godine\nnema leka, na zalost\nSZO: Više od 80.000 ljudi u svetu zaraženo novim tipom…\nBritanija predlaže samoizolaciju onima koji su bili u ITA\nKina: Švedski državljanin osuđen na 10 godina zatvora\nIran: Još dve osobe umrle od novog koronavirusa, ukupno 14\nErdogan: Razgovor s Putinom izvestan, pitanje sa ostalima


Espen Andersen Braten (37), koji je veći deo života živeo u norveškoj opštini Kongsberg gde su se napadi i dogodili, priznao je ubistva, piše Rojters.\nČetiri žene i jedan muškarac stradali su, kako se činilo, u nasumičnom napadu koji je trajao 35 minuta pre nego što ga je policija uhapsila, a još troje ljudi, među kojima je policajac koji nije bio na dužnosti, je ranjeno.\nBratenov advokat Fredrik Nojman rekao je da se on protivi zahtevu da bude zadržan u pritvoru, a do suđenja ima još nekoliko meseci.\n- Takođe će biti podvrgnut potpunoj psihijatrijskoj proceni - rekao je Nojman.\nIshod psihijatrijske procene mogao bi da utvrdi da li će Braten biti osuđen na zatvor ili biti upućen na psihijatrijsko lečenje, piše Rojters.\nNorveška bezbednosna agencija PST saopštila je juče da je vrlo verovatno reč o terorističkom činu i da će istragom biti utvrđeno šta je motiv napada.\n13. 10. 2021. u 21:26\nSVET SA STREPNJOM GLEDA U TAJVAN: Si otkrio šta je cilj masovnih vojnih vežbi, neće dozvoliti strano mešanje\n13. 10. 2021. u 08:55\nNorveška Danac luk i strela Norveška vesti napad u Norveškoj


ženska odbojkaška reprezentacija srbije Arhive - Admiral Bet SPORT\nOznaka: ženska odbojkaška reprezentacija srbije\nAktuelno istaknuto Odbojka Ostali sportovi\nPrva pobeda za Srbiju na Svetskom kupu\nAuthor Marko ĐinđićPosted on 16. septembra 2019. 09:01\nŽenska odbojkaška reprezentacija Srbije imala je samo tri dana odmora nakon osvojenog Evropskog prvenstva i odmah su krenule da igraju novo takmičenje. Svetski kup je u toku, ali na...\nOdbojkašice startovale porazom na Svetskom kupu\nAuthor Milovan LonginovPosted on 14. septembra 2019. 13:49\nŽenska odbojkaška reprezentacija Srbije porazom je počela nastup na Svetskom kupu u Japanu, pošto je danas u Hamamacuu izgubila od Brazila sa 2:3 (20:25, 25:23, 18:25, 25:22, 12:15). Najefikasnija...\nAktuelno Odbojka Ostali sportovi\nOdbojkašice će u finalu igrati protiv domaćina\nAuthor Marko ĐinđićPosted on 7. septembra 2019. 21:20 7. septembra 2019. 20:56\nŽenska odbojkaška reprezentacija Srbije saznala je ime protivnika u finalu Evropskog prvenstva. Brankica Mihajlović rekla je nakon pobede protiv Italije u polufinalu da ne bi volela da igraju protiv...\nSrbija je u finalu!\nAuthor Marko ĐinđićPosted on 7. septembra 2019. 17:53\nŽenska odbojkaška reprezentacija Srbije plasirala se u finale Evropskog prvenstva. Srbija je za protivnika imala Italiju, koja je odlično odigrala u dosadašnjem toku šampionata. Posle četiri uzastopne maksimalne pobede,...\nDva dana pre polufinala: Kontinuitet je tu, ali idemo po novo zlato\nAuthor Nikola BulatovićPosted on 5. septembra 2019. 21:00 5. septembra 2019. 20:07\nOdbojkašice Srbije nastavljaju svoj put ka odbrani titule evropskog šampiona, osvojene pr dve godine u Azerbejdžanu. Posle rutinske pobede nad Bugarkama slede dva dana pauze, a onda i borba...\nOdbojkašice saznale ime rivala u polufinalu\nAuthor Marko ĐinđićPosted on 4. septembra 2019. 23:35 4. septembra 2019. 20:49\nŽenska odbojkaška reprezentacija Srbije lako je došla do šestog polufinala Evropskog prvenstva, maksimalnom pobedom protiv Bugarske. Čekale su naše odbojkašice da se završi meč između Italije i Rusije kako...\nOdbojkašice saznale na koga idu u osmini finala\nAuthor Marko ĐinđićPosted on 30. avgusta 2019. 13:20 30. avgusta 2019. 13:08\nŽenska odbojkaška reprezentacija Srbije saznala je ime protivnika u osmini finala Evropskog prvenstva. Svetske i evropske šampionke, kao i olimpijske vicešampionke, igraće prvog septembra u osmini finala protiv Rumunije...\nČetiri od četiri za Srbiju – neka se spremi domaćin Turska\nAuthor Marko KulićPosted on 28. avgusta 2019. 17:30 28. avgusta 2019. 17:28\nOdbojkašice Srbije ostvarile su i četvrtu uzastopnu pobedu na Evropskom prvenstvu. Nakon trijumfa nad Finskom, Bugarskom i Francuskom, danas je pala i Grčka. Srpkinje su pobedile Grkinje maksimalnim rezultatom...\nŠampionke Evrope preskočile i Francusku, neka se spremi Grčka\nAuthor Marko KulićPosted on 26. avgusta 2019. 17:50 26. avgusta 2019. 17:51\nŽenska odbojkaška reprezentacija Srbije nastavila je sa serijama pobeda na Evropskom prvenstvu. Nakon Finske i Bugarske, pale su i Francuskinje rezultatom 3:1, po setovima 25:19, 25:13, 17:25 i 25:23....\nBugarska osvojila prvi set, ali onda se upalila mašina – druga pobeda na EP\nAuthor Marko ĐinđićPosted on 25. avgusta 2019. 18:00 25. avgusta 2019. 17:49\nŽenska odbojkaška reprezentacija Srbije ostvarila je i drugu pobedu na Evropskom prvenstvu. Protivnik je bila Bugarska, koja je odlično odigrala prvi set i prosto deklasirala našu reprezentaciju – 25:16....\nProblem za Barsu: Povredio se Nikola Mirotić 31. januara 2020. 23:00\nNzonzi do kraja sezone u Renu 31. januara 2020. 22:05\nAnhelinjo do kraja sezone u Lajpcigu 31. januara 2020. 21:12\nReal bez Azara i Bejla na Atletiko 31. januara 2020. 20:20\nŽervinjo napušta Parmu 31. januara 2020. 19:20\nOduševio na "Old Trafordu", a sada se seli u Vulverhempton 31. januara 2020. 18:20\nHerta nastavlja sa trošenjem: Stigao napadač Lajpciga 31. januara 2020. 17:15\nNišta od prelaska u Totenhem: Žiru ostaje u Čelsiju 31. januara 2020. 16:35\nNovo saopštenje KKCZ povodom meča u Podgorici 31. januara 2020. 16:00\nUmesto u Palas, napadač Hala prelazi u Vest Hem 31. januara 2020. 15:30


7. Dani slovenačkog filma - Dan u Beogradu\nNaslovna » Izlasci » Film » 7. Dani slovenačkog filma\nPo drugi put ove godine, biće predstavljeni slovenački filmski klasici, noviji filmovi, ali i kratki dokumentarni i eksperimentalni filmovi. Takođe, publika će moći da vidi izložbu filmskih plakata ali i kratki film o ovoj reviji Vladimira Šojata.\nBiće prikazani filmovi „Slovenac koji je preleteo vek“ Dušana Milaveca, „Doviđenja u sledećem ratu“ Živojina Pavlovića, „Nekad su bili ljudi“ Gorana Vojnovića, „Sanremo“ Miroslava Mandića, „Zastoj na usijanom krovu sveta“ Nejca Saje i Džefrija Janga, kao i „Zastoj“ Vinka Moderndorfera.\nBiće organizovana i radionica filmske animacije Miloša Tomića i promocija knjige dr Ivane Kronje „Estetika avangardnog i eksperimentalnog filma: „Evropa – SAD – Srbija“.\nProgram DSF+ u Domu kulture „Studentski grad“ održaće se dan ranije, u utorak, 7. decembra. (danubeogradu.rs)\n7. Dani slovenačkog filma – program\nTagovidani slovenačkog filma dksg eksperimentalni filmovi film izlasci jesen u beogradu kinoteka kratki filmovi slovenački film\nPrethodni Bez struje i bez vode u Beogradu, 7. decembar 2021.\nSledeći Novi filmovi u bioskopima: Meda sa severa 2 – Ključevi kraljevstva


Značenje imena Isak\nZnačenje i Porijeklo Imena Isak\nIme Isak vodi porijeklo iz starohebrejskog "yishaq" u značenju "on (Bog) te nasmijao". Prema Bibliji, Isak je sin "praoca" Avrama. Nagovještaj Isakovog rođenja starcu Avramu (u Kuranu je to Ibrahim) izaziva smiješak na ustima i majka Sara, kad čuje vijest o rođenju, ne može a da se ne nasmiješi. Otuda i značenje imena. Ovo ime je biblijsko ime, ali je zastupljeno u raznim varijantama i kao muslimansko i kao hrišćansko i kao jevrejsko, od najstarijih vremena do danas.\nPročitajte opširno o porijeklu i značenju imena Isak


Mirović: Sve govori u prilog ubrzanog razvoja Vojvodine | Vesti Krstarice\nRadio-televizija Srbije – 12. oktobar 2017. 13:42\nMirović je u izjavi novinarima uoči sednice Skupštine Vojvodine, govoreći o izvršenju pokrajinskog budžeta u prvoj polovini 2017. godine, rekao da rast prihoda od poreza na dobit preduzeća i poreza na zarade, govori da se otvaraju nove kompanije i da se u njima zapošljava veliki broj ljudi.\nU prilog tome on je izneo podatke da je na birou za zapošljavanje 22.000 ljudi manje u odnosu na prošlu godinu i da su, kroz dva rebalansa, za 3,8 milijardi dinara povećani prihodi budžeta.\n"Sada ulazimo u fazu 'slatkih muka', jer je situacija potpuno drugačija u odnosu na period kada nije bilo dovoljno sredstava. Ugovoren je veliki broj projekata i od svih koji su zaduženi za njihovu realizaciju zahteva se efikasniji rad", kazao je.\nDodao je da svakodnevno prati realizaciju započetih projekata i insistira na intenzivnijem i efikasnijem radu da bi, u razumnim rokovima, novac koji pokrajinski budžet ima na raspolaganju bio unet u investicioni ciklus.\n"Stepen efikasnosti u realizaciji investicija mora biti blizu 90 procenata, sve ostalo je neuspeh za sekretara, direktore, lokalnu upravu i sve one koji nose taj proces u praksi. Prihvatam da sam za sve odgovoran i u detaljnoj analizi videćemo ko nije izvršio zadatak u pripremi projekta i njegovoj realizaciji u najbržim mogućim rokovima", naglasio je Mirović.\nPredsednik Pokrajinske vlade je podsetio da se svi planirani i započeti projekti realizuju u planiranim rokovima: 11 industrijskih zona u Vojvodini, nova zgrada RTV, Opšta bolnica u Pančevu, Žeželjev most, nove angio-sale, rekonstrukcija klinika, nabavka medicinske opreme, izgradnja zgrade Hitne pomoći u Novom Sadu, više od 100 obrazovnih ustanova. Kasni se, zbog objektivnih okolnosti, jedino kod rekonstrukcije OŠ "Vasa Stajić" u Novom Sadu.\nMirović se osvrnuo i na mere za ublažavanje posledica suše u poljoprivredi, koje su utvrđene na zajedničkoj sednici Vlade Srbije i Pokrajinske vlade i za koje je rekao da su jasne i konkretne.\nPosebno je naglasio da se problem suše prvi put u državi rešava na jedan strategijski i trajan način, kroz rekonstrukciju, izgradnju i održavanje sistema za navodnjavanja.\nTaj posao je započet, korišćenjem državnog kredita iz Abu Dabi fonda, u ovoj godini u Vojvodini na 11 lokacija i priprema se još 27 projekata i, kako je najavio, u pokrajini će biti predviđeni podsticaji poljoprivrednicima za nabavku sistema za navodnjavanje upravo na tim lokacijama.


PET GENERACIJA VATERPOLISTA VALISA I JEDNA VK VALJEVO NA FINALU KUPA RZSJ SRBIJE\tFeatured\nnedelja, 26 januar 2020 23:10\nUspehe VK Valis ne nižu samo seniori, orni da se u 2020. vinu u elitu srpskog vaterpola. Mladji valisovci se sve "bezobraznije" ugledaju na starije drugare i trude se da ih bazenu pobedama i osvojenim trofejima dostojno prate. Generacija najmladjih polaznika škole vaterpola Valisa, dečaci rođeni 2008. i jedna devojčica, i naravno još mlađi, večeras su izborili u Kragujevcu plasman na finalni turnir Kupa na nivou Regiona Zapadne,Centralne i Južne Srbije.\nU svojoj grupi bili bolji od domaćina Radničkog 13:7. Pobedili su i šabačku Savu 12:5.Od izabranika trenera Uroša Tešića samo je niški Nais bio bolji, Večeras je pobedio 10:3, pa će Valis i Nišlije na finale Kupa RZSCJ Srbije sa dve ekipe iz redova šampiona države Šapca, najsupešnije na turniru u Petnici.\nU istoj kategoriji 2008. godište i mladji VK Valjevo je sa dve devojčice, šampionke u biciklističkom sportu Nikom i Zojom Ratković u konkurenciji dva kluba iz Šapca i Rasine pobedio Kruševljane i osvojio treće mesto na turniru u Valjevu.\nGodinu dana starija dečaci iz VK Valjevo su lagano prošli kvalifikacionu rundu u Petnici i boriće se za finalnom turnuru za trofej Kupa Regiona ZCJ Srbije.\nValja posebno istaći u finalu Kupa Regiona ZCJ SRbije nastupiće čak pet generacija Valisa: 2001,2002, 2004, 2006, i najmladji Valisovci rođeni 2008.godine i mlađi.


Srbija refinansirala najskuplji dug - 23.11.2020, Sputnik Srbija\nSrbija se danas uspešno vratila na dolarsko tržište hartija od vrednosti, nakon sedam godina pauze, radi prevremenog otkupa obveznica iz 2011. godine u... 23.11.2020, Sputnik Srbija\nvesti, ekonomija, dug, srbija\n20:57 23.11.2020 (Osveženo: 14:21 13.07.2021)\n© Tanjug / NIKOLA ANDJICMinistar Siniša Mali\nSrbija se danas uspešno vratila na dolarsko tržište hartija od vrednosti, nakon sedam godina pauze, radi prevremenog otkupa obveznica iz 2011. godine u američkim dolarima po stopi prinosa od 7,5 odsto i kuponskoj stopi od 7,25 odsto, saopšteno je iz Ministarstva finansija.\nNakon prezentacije ostvarenih makroekonomskih rezultata Srbije pred međunarodnom investicionom javnošću, kao države sa najmanjim padom ekonomije u Evropi u ovoj godini, kao i najvećim očekivanim rastom u sledećoj, danas se pristupilo prikupljanju ponuda za novu emisiju obveznica u vrednosti od 1,2 milijarde dolara.\n"Ostvarena je tražnja od preko šest milijardi dolara od strane više od dve stotine respektabilnih, pre svega američkih i britanskih fondova, osiguravajućih kuća i banaka, što je pet puta više od ponuđene vrednosti emisije. Sve to pokazuje veliko poverenje investitora u reforme koje sprovodi Vlada Srbije u oblasti ekonomije i javnih finansija", rekao je ministar finansija Siniša Mali.\nNove desetogodišnje obveznice su emitovane u iznosu od 1,2 milijarde američkih dolara po prinosu od 2,35 odsto, kuponskoj stopi od 2,125procenata i finalnoj kamatnoj stopi u evrima, nakon realizacije hedžing transakcije, od 1,066 odsto.\nOstvarena stopa je sedam puta niža od stope prethodno izdatih obveznica iz 2011. godine, što je ujedno i bio cilj nove emisije. Obveznice će biti listirane na Londonskoj berzi.\n"Iskoristili smo povoljne uslove, najbolje u ovoj godini, kako bismo još jednom izašli na međunarodno finansijsko tržište i skuplji dug zamenili mnogo jeftinijim. Takođe, ovo je najmanja kamatna stopa koju je naša zemlja ikada dobila na tržištu kapitala, bolja čak i od emisije obveznica iz juna i novembra 2019. godine u vremenu značajno stabilnijih tržišnih uslova", rekao je ministar, a navodi se u saopštenju.\nOn je dodao da se sredstvima nove emisije otplaćuje 900 miliona dolara obveznica emitovanih 2011. godine, od ukupno 1,6 milijardi dolara koliko dospeva u septembru 2021. godine.\nNa ovaj način Srbija je uspela da veći deo obveznica prevremeno otplati još ove godine, uštedi na otplati kamata sledeće godine i tako smanji ukupne potrebe za finansiranjem u 2021. godini, kako bismo što snažniji i spremniji dočekali narednu godinu, istakao je Mali.\nMinistar je rekao i da je, vodeći se najboljom međunarodnom praksom aktivnog upravljanja javnim dugom, Ministarstvo finansija zaključilo unakrsnu valutnu svop transakciju kojom obaveze po osnovu emitovane obveznice konvertuje u evre po značajno nižoj finalnoj kamatnoj stopi.\nSvoje obaveze po osnovu emisije denominovane u dolarima, Srbija će isplaćivati u evrima po kuponskoj stopi od 1,066 odsto na nominalnu vrednost emisije nakon konverzije od 1,016 milijardi evra.\n"To znači da je Ministarstvo finansija iskoristilo priliku povoljnog odnosa kursa evra i dolara u ovom trenutku kao i trenutnu divergenciju između dolarskih i eurskih kamatnih stopa na međunarodnom tržištu kapitala i postiglo najpovoljniju cenu zaduživanja, uz optimizaciju valutne strukture javnog duga, a sve u cilju zaštite od rizika promene deviznog kursa", dodao je ministar.\nNa ovaj način ostvarene su dodatne uštede od oko 11,6 milijardi dinara.\nKako je rekao, na ovaj način, Srbija prvi put uvodi novu praksu hedžinga, odnosno korišćenja finansijskih derivata u svrhu zaštite od deviznog i kamatnog rizika, u skladu sa međunarodno prepoznatim ISDA standardima.\nTime se daje snažan podsticaj razvoju domaćeg finansijskog tržišta kroz primer aktivnog upravljanja finansijskim rizicima od strane Vlade Srbije.\nPovratak na dolarsko tržište hartija i nova emisija denominovana u dolarima, omogućava Srbiji da ostane prisutna u indeksu obveznica tržišta u razvoju - EMBI Indeks, čime se osigurava njena vidljivost na američkom tržištu kapitala, kao i na široj međunarodnoj investicionoj mapi, zaključio je ministar finansija.\nPrevremenom otplatom dolarskih obveznica sredstvima nove emisije, učešće javnog duga opšteg nivoa države u BDP-u, ostaje na ranije projektovanom nivou, ispod 60 odsto, dok su istovremeno iskorišćeni povoljni uslovi na tržištu, da se obezbede dodatna sredstva za servisiranje duga i u narednoj godini.


Ringo Star: Nikada nismo planirali da Abbey Road bude kraj Bitlsa - BIGportal.ba\n13 Oktobra, 2019 13 Oktobra, 2019 039\nBubnjar Bitlsa (The Beatles) Ringo Star otkrio je da čuvena liverpulska četvorka nikada nije planirala da “Abbey Road“ bude njihov posljednji album.\nAlbum “Abbey Road“ se prošle nedelje, posle 50 godina, vratio na prvo mesto britanske top liste, zahvaljujući luksuznom reizdanju povodom zlatnoh jubileja.\nDugo se verovalo da je bend ušao u studijo znajući da snimaju svoj poslednji album. Međutim, nedavno je istoričar, pisac i najugledniji poznavalac Bitlsa Mark Luison, nedavno je otkrio audio snimak iz septembra 1969. na kojem se jasno čuje kako Džon Lenon, Pol Makartni i Džordž Harison planiraju novi album, podseća BBC.\nSam Ringo Star potvrdio je za BBC da su Bitlsi planirali da prave novu muziku i izdaju albume i tokom 70-ih.\n“Snimili smo ‘Abbey Road‘ i mislili smo: ‘OK, ovo je zaista dobro‘, ali niko od nas nije rekao: ‘OK, ovo je poslednji put da sviramo zajedno‘. Niko to nije rekao, i nikada to nisam osetio“, kaže Ringo.\nDžon je snimio demo verziju 1980. na Bermudama (tzv. “Bermuda Tapes“), i Ringo je ih je tek nedavno dobio na CD-u, gde ga jedna Lenonova rečenica naterala da obradi njegovu pesmu.\n“Na samom početku snimka Džon kaže: ‘O, ovo zvuči kao dobra pesma za Ričarda Starkija. Bila bi sjajna za tebe, Ringo‘. Oči mi se u dalje ispune suzama kad se toga setim“, kaže Ringo.


Budžet FSBiH za 2022. godinu iznosi 31.764.000 KM - Posavina Sport\nBack Nalazite se ovdje: Home Domaći Sport Reprezentacije Budžet FSBiH za 2022. godinu iznosi 31.764.000 KM\nBudžet FSBiH za 2022. godinu iznosi 31.764.000 KM\nNa redovnoj sjednici Skupštine Fudbalskog saveza Bosne i Hercegovine, koja je održana danas, usvojeni su izvještaj o radu Saveza u 2021. godini, revizorski izvještaj za 2021, plan rada za 2022. i plan prihoda i rashoda za tekuću godinu.\nPlanirani prihodi za 2022. godinu iznosi 31.764.000 KM, dok su planirani rashodi od 31.413.400 KM. To znači da će biti ostvaren višak prihoda od 350.600 KM.\nU odnosu na prošlu godinu budžet je znatno uvećan jer su u godini iza nas prihodi bili 23.719.000 KM, a rashodi 23.362.400.\nRecimo, za plaće naknade administraciji, selektorima i trenerima protekle godine potrošeno je 3.859.000 KM, za troškove nacionalnih selekcija izdvojeno je 7.285.000 KM, a za materijalne i operativne troškove potrošeno je 1.732.200 KM.\nS druge strane, za bruto plaće i naknade administraciji, selektorima i trenerima za 2022. godinu planirano je da se potroši 4.268.000 KM.\nPozdravni ugovor, uoči početka današnje Skupštine, uputio je Aleksandar Čeferin, predsjednik Evropske fudbalske federacije (UEFA), koji se obratio videolinkom, a potom je prisutne pozdravio i Vico Zeljković, predsjednik FSBiH.\n- Krenuli smo jako, hrabro, odvažno na svim frontovima s jednim jedinim ciljem, unapređenjem fudbala u BiH. Pravci u kojim djelujemo jasno i beskompromisno su mnogobrojni, sve aktivnosti su započete, a ja sa ovoga mjesta mogu da vam garantujem da će rezultati svih tih pravaca uskoro početi u potpunosti da se realizuju, a svi zajedno ćemo biti ponosni na sve ono što smo zajedničkim radom i bezrezervnom podrškom svih struktura Saveza realizovali.\nDa bi sve naše ideje dobile konkretan i jasan oblik, pretočili smo našu viziju u Strategiju FSBiH, na kojoj smo u saradnji sa UEFA grow timom u prethodnih godinu dana predano radili, a tokom mjeseca maja će strategija razvoja FSBiH za period od 2022. do 2026. godine ugledati svjetlo dana i jasno osvijetliti pravac u kojem ćemo se u narednom periodu kretati - kazao je Zeljković.\nSjednici Skupštine FSBiH prisustvovali su Zoran Laković, UEFA direktor nacionalnih asocijacija, te Razvan Burleanu, član FIFA Izvršnog odbora, i predsjednika Fudbalske federacije Rumunije.\nViše u ovoj kategoriji: « Pobjedom u Crnoj Gori fudbalerke BiH došle na korak od historije Bh. kadetkinje odigrale svoj prvi meč na Evropskom prvenstvu »


Telo koje je danas pronađeno na planini Igman pripada muškarcu čiji su inicijali S.H. (26), za kojim se tragalo, potvrđeno je Srni u Gorskoj službi spasavanja Ilidža.\nIz Gorske službe su naveli da je potraga počela prošle noći od 1.50 , a da je telo pronađeno danas oko 11.30 a na Hrasničkom stanu, prenosi Srpskainfo.\nU potrazi su učestvovali i spasioci tragači gorskih službi spasavanja i pripadnici policije, naveli su iz Gorske službe spasavanja Ilidža.\nIz Ministarstva unutrašnjih poslova MUP Kantona Sarajevo danas, ranije, su naveli da se sumnja na samoubistvo.\nTragičan kraj potrage: Pronađeno telo nestalog muškarca kod Bugojna\nSastankom sa grčkom predsednicom Katerinom Sakelaropulu, predsedavajući i srpski član Predsedništva BiH Milorad Dodik počeo je radnu posetu Grčkoj.


RTS :: Trudnice i dojilje se moraju pridržavati istih uputstava\nPreporuke Trudnice i dojilje se moraju pridržavati istih uputstava\nsreda, 25. mar 2020, 14:43 -> 15:26\nTrudnice bi trebale da preduzimaju iste preventivne mere koje se preporučuju svim odraslim osobama, kao što su izbegavanje bliskog kontakta sa svima koji kašlju i kijaju, često pranje ruku sapunom i vodom ili gelom na bazi alkohola, prekrivanje usta i nosa maramicom ili laktom prilikom kašljanja i kijanja i temeljno kuvanje mesa i jaja. Sve preporučene mere dostupne su na sajtu Svetske zdravstvene organizacije.\nU ovom trenutku još uvek ne postoji vakcina niti lek za izlečenje infekcije izazvane virusom SARS-CoV2, ali se preporučuje simptomatska terapija. Lečenje trudnica kod kojih postoji sumnja ili kod kojih je potvrđena infekcija ovim virusom trebalo bi da bude sprovedeno terapijom koju preporučuje SZO za odrasle pacijente, uz obaveznu konsultaciju sa ginekologom.\nDojilje ne bi trebale da budu odvojene od svoje novorođenčadi, jer ne postoje dokazi koji pokazuju da se respiratorni virusi mogu preneti putem majčinog mleka, navodi UNICEF. Majka može nastaviti sa dojenjem sve dok se primenjuju neophodne mere predostrožnosti.


Nasipi sigurni, ulaganja u Semberiji 10 miliona KM – Zvornik Danas\nNaslovna/VIJESTI/Društvo/Nasipi sigurni, ulaganja u Semberiji 10 miliona KM\nNasipi sigurni, ulaganja u Semberiji 10 miliona KM\nBIJELJINA – „Vode Srpske“ su zajedno sa Ministarstvom poljoprivrede, šumarstva i vodoprivrede i Vladom Republike Srpske preduzele sve neophodne mjere za popravku nasipa i zaštitu od poplava u Semberiji, izjavio je danas direktor „Voda Srpske“ Dragan Anđelić.\nAnđelić je rekao da se potpuno neopravdano širi strah od poplava i značajno uznemirava stanovništvo dezinformacijama koje u javnosti širi i prvi čovjek Bijeljine.\n„Poručujem građanima da se poplave neće desiti i da ne nasjedaju na provokacije koje su očigledno predizborna kampanja za pribavljanje jeftinih političkih poena“, rekao je Anđelić, nakon što je sa brojnim novinarskim ekipama posjetio tri najkritičnije lokacije na nasipu uz rijeku Savu u Semberiji.\nAnđelić je istakao da je Semberija trenutno ogromno gradilište vodoprivrednih objekata i da su investicije Vlade i „Voda Srpske“ u ove objekte zaštite od poplava najveće na Balkanu.\nPomoćnik direktora „Voda Srpske“ za finansije Rada Baričanin rekla je novinarima da će do kraja godine Vlada i „Vode Srpske“ u nasipe i vodoprivredne objekte u Semberiji uložiti oko 10 miliona KM.\nO vrhunskom kvalitetu urađenog novinarima je svjedočio stručnjak hidrotehnike Slobodan Čubrilo, koji obavlja nadzor radova na savskom nasipu, uz ocjenu da Semberiju sada ne može da poplavi ni stogodišnji vodostaj rijeke Save koji je zabilježen tokom poplave u maju.\nPrema njegovim riječima, savski nasip u Semberiji je cijelom dužinom trenutno na koti koju je imao prije proboja u maju, kao u predratno vrijeme, a kada sadašnji radovi uskoro budu okončani visina nasipa biće 1,2 metra iznad stogodišnjeg vodostaja.\nPredstavnici izvođača radova na lokacijama Topolovac, Visoč i Begov put potvrdili su novinarima da radove usporava samo loše vrijeme i visok vodostaj Save, ali da sve urađeno ima vrhunski kvalitet koji je po svim slojevima i iznad traženog u projektu.\nOni su podsjetili da Topolovac ni u maju nije popustio pred vodostajem Save na istorijskom maksimumu od 9,5 metara, a nasip na Visoču koji je u maju probijen na pet mjesta potpuno je zatvoren i spremljen za završno, dodatno nadvišenje od jednog metra.\nStručnjak na crpnoj stanici Begov put Miroslav Čvrgić rekao je novinarima da je 5. septembra na ovoj lokaciji uočena opasnost od erozije kakva se dogodila na Topolovcu 2010. godine, zbog čega je odmah urađen pregradni nasip koji ujednačava pritisak vode i štiti savski nasip, kao i rad pumpi koje rade punim kapacitetom.\n10 miliona nasipi semberija\nTalas ledenog arktičkog vazduha stiže u Evropu\nPodignut prag za ulazak u parlament


U Beogradu počela rekonstrukcija i izgradnja dela objekta VMC Karaburma koji će biti nova bolnica - 04.04.2020, Sputnik Srbija\nU Beogradu počela rekonstrukcija i izgradnja dela objekta VMC Karaburma koji će biti nova bolnica\nRekonstrukcija postojećeg i izgradnja dela objekta koji će biti nova bolnica namenjena pacijentima obolelim od virusa korona kapaciteta 70 kreveta, započela je... 04.04.2020, Sputnik Srbija\nTu se nekad vršili pregledi pri regrutaciji za bivšu JnA Prve armijske oblasti-Beogradske.\n© Tanjug / Ministarstvo odbraneRekonstrukcija i izgradnja dela objekta koji će biti nova bolnica za obolele od virusa korona\nRekonstrukcija postojećeg i izgradnja dela objekta koji će biti nova bolnica namenjena pacijentima obolelim od virusa korona kapaciteta 70 kreveta, započela je danas u krugu Vojnomedicinskog centra Karaburma u Beogradu.\nKompletna rekonstrukcija tog objekta i izgradnja novog dela objekta donacija je firme “Termomont” i partnera, a imajući u vidu njegovu namenu i hitnost gradnje, radnici će radove izvoditi u tri smene, 24 časa dnevno, kako bi do 21. aprila objekat bio završen.\nVlasnik i direktor firme “Termomont” Dejan Burčul istakao je da je u skladu sa potrebama Ministarstva odbrane ta firma, sa partnerima, odlučila da u vidu donacije potpuno rekonstruiše i dogradi novi deo objekta za bolnicu u krugu VMC Karaburma.\n„Reč je o rekonstrukciji objekta od 1.000 kvadrata i dogradnja više od 300 kvadrata objekta, gde će biti izgrađena i nova pristupna saobraćajnica u dužini oko 200 metara“ – naglasio je direktor „Termomonta“ dodajući da je zbog kratkih rokova reč o ni malo lakom zadatku.\nOn je istakao da se sa radovima počelo jutros, a zbog kratkog roka za završetak radova, na objektu će se raditi u tri smene, 24 časa dnevno, svakog dana, a objekat će biti gotov do 21. aprila ove godine.\n© Tanjug / Ministarstvo odbraneZbog kratkog roka za završetak radova, na objektu će se raditi u tri smene, 24 časa dnevno, svakog dana, a objekat će biti gotov do 21. aprila ove godine.\nZbog kratkog roka za završetak radova, na objektu će se raditi u tri smene, 24 časa dnevno, svakog dana, a objekat će biti gotov do 21. aprila ove godine.\n„U skladu sa taktičko-tehničkim zahtevima koje smo dobili, vrednost donacije je oko 30 miliona dinara“, naglasio je Dejan Burčul.\nUpravnik Vojnomedicinskog centra Karaburma potpukovnik Milan Mladenović istakao je da je u toku rekonstrukcija objekta za potrebe novih smeštajnih kapaciteta za lečenje pacijenata obolelih od Kovida 19.\n„Planirano je da objekat ima mogućnost zbrinjavanja oko 70 pacijenata obolelih od Covid-19, čija je klinička slika lakša i srednje teška“, naglasio je potpukovnik Mladenović.\nPrema njegovim rečima, radovi na tom bolničkom objektu su u toku i čim budu završeni, pristupiće se opremanju medicinskom opremom i potrebnim sredstvima za rad, nakon čega je predviđen prijem prvih pacijenata.\nArena, Pionir i Hala sportova u pripremi za privremene bolnice\n4 April 2020, 15:42


Forum o organskoj proizvodnji u Selenči - Eko proizvodnja | Agroklub.rs\nSkup o organskoj proizvodnji\nPrema najavi organizatora, tema ovogodišnjeg foruma je pristup izvorima finansiranja za organske proizvođače – prepreke i mogućnosti. Na skupu će biti predstavljeni i modeli finansiranja poljoprivredne proizvodnje u našoj zemlji.\nForum o organskoj proizvodnji, koji tradicionalno organizuje Centar za organsku proizvodnju iz Selenče, biće održan u tom mestu 30. septembra. Prema najavi organizatora, tema ovogodišnjeg foruma je pristup izvorima finansiranja za organske proizvođače - prepreke i mogućnosti. Na skupu će biti predstavljeni i modeli finansiranja poljoprivredne proizvodnje u našoj zemlji.\nO pristupu finansijama, preprekama i mogućnostima, govoriće dr Isidora Ljumović iz Instituta ekonomskih nauka u Beogradu. Subvencije u organskoj proizvodnji predstaviće Jelena Milić iz Ministarstva poljoprivrede i zaštite životne sredine, dok će se Miloš Milovanović iz Međunarodne organizacije za hranu i poljoprivredu pri UN - FAO osvrnuti na Zakon o finansiranju poljoprivredne proizvodnje.\nForum će osvetliti i mogućnosti finansiranja poljoprivrede iz pretpristupnog fonda EU - IPARD, koji će predstaviti Ministarstvo poljoprivrede i zaštite životne sredine. Iskustva hrvatskih poljoprivrednika u korišćenju tog fonda učesnicima foruma preneće partneri Centra iz Vukovarsko-sremske županije.\nAtmosfera na prošlogodišnjem Forumu\nI ove godine značajan segment Foruma o organskoj proizvodnji biće Međunarodni poslovni susreti AgroOrganic B2B 2016 koje Centar za organsku proizvodnju Selenča organizuje u saradnji sa EEN mrežom i Organic mrežom. U okviru Foruma održava se i Festival hrane pripremljene po tradicionalnim recepturama, a ovogodišnji skup u Selenči biće u znaku izložbe ruža u saradnji sa partnerima iz Holandije koji kreću u organsku proizvodnju ruža u Srbiji.\nForum se organizuje uz podršku Vlade Vojvodine, a u suorganizaciji Poljoprivrednog Univerziteta u Nitri (Slovačka), Evropske mreže preduzetništva (EEN) Srbija i SPESCOM Consulting-a iz Novog Sada.\nMeđunarodni poslovni susreti imaju za cilj da dodatno pomognu preduzećima da lakše i brže dođu do domaćih i stranih partnera u okviru Foruma. Na ovogodišnjem poslovnom susretu "AgroorganicB2B" učesnici će razgovarati o proizvodnji i trgovini organskom hranom i pićem, biće reči i o organski semenima i sadnom materijalu, zaštitnim sredstvima u organskoj poljoprivredi, poljoprivrednim mašinama i opremi, ambalaži, obnovljivim izvorima energije, opremi za proizvodnju, primenjenoj nauci i istraživanjima, inovativnim tehnologijama u organskoj proizvodnji, kao i o partnerskoj saradnji na projektima koje finansira Evropska unija.\nU okviru Foruma i izložba ruža\nNaslovna fotografija i fotografija prošlogodišnjeg Foruma u Selenči preuzete su sa Facebook fan stranice: Centar za organsku proizvodnju Selenca\nFotografije ruža: pixabay.com, HOerwin56\nForum o organskoj proizvodnji Centar za organsku proizvodnju Selenča GIZ Isidora Ljumović Jelena Milić Miloš Milovanović AgroOrganicB2B Posao Saradnja Pheno Geno Rose Leja NS Kompanije Sadnice Izlozba ruza Organska semena Sadni materijal


Brisel: Lideri Zapadnog Balkana potvrdili posvecenost EU putu\nTanjug 12. maja 2022. 09:29\nBRISEL – Šef diplomatije EU Žozep Borelj ponovio je, na radnoj večeri koju je organizovao u Briselu za lidere sa Zapadnog Balkana, da je važno usklađivanja zajedničke spoljne i bezbednosne politike „kao centralnog elementa evropskog puta“, saopštila je danas Evropska služba za spoljne poslove (EEAS).\nZapadnobalkanski lideri potvrdili su svoju stratešku posvećenost evropskim integracijama i podršku regionalnoj saradnji, navodi EEAS.\nFokus radne večere bio je, kako je saopšteno, na ”globalnom i regionalnom uticaju ruskog ilegalnog i ničim izazvanog rata protiv Ukrajine i njenog naroda”, i na tome kako EU i partneri sa Zapadnog Balkana mogu ”zajedno da se pozabave štetnim posledicama ovog rata na cene hrane i energije i na regionalne i globalne stabilnost.”\n”Visoki predstavnik Borel pozdravio je punu podršku partnera sa Zapadnog Balkana u Generalnoj skupštini UN za rezolucije u vezi sa agresijom Rusije na Ukrajinu. Visoki predstavnik je lidere informisao o odgovoru EU u podršci Ukrajini, uključujući restriktivne mere EU koje imaju za cilj ograničavanje sposobnosti Kremlja da finansira rat. On je ponovio važnost usklađivanja zajedničke spoljne i bezbednosne politike kao centralnog elementa evropskog puta”, navodi se u saopštenju EEAS.\nIz EU dodaju da će se na sastanku Saveta Eu za spoljne poslove, koji se održava 13. maja u Briselu, održati diskusija o situaciji u regionu i neformalna razmenu mišljenja sa ministrima spoljnih poslova Zapadnog Balkana.


Đilas: Vreme je da ljudi koji su protiv vlasti prestanu da se dele - Portal035\n(Nedeljnik) – Lider Stranke slobode i pravde (SSP), Dragan Đilas, izjavio je danas u Nišu da je “sedam meseci posle lažnih izbora vreme da ljudi koji su protiv ove vlasti prestanu da se dele”.\n“Jedina podela u opoziciji može da bude na one koji su protiv vlasti i koji nikada sa ovom vlašću ne bi radili, i na one koji kažu da su opozicija, ali bi sutra brže-bolje potrčali da uđu u lokalne organe vlasti kada bih ih SNS pozvao”, rekao Đilas novinarima.\n“Sada smo u fazi borbe za izborne uslove: da nam se omogući da nas neko čuje, da se spreči pritisak na ljude koji glasaju da ne bi ostali bez posla, da ih neko ne bi fizički maltretirao, čega na žalost u Srbiji ima u ogromnom broju”, rekao je Đilas i da veruje da će se opozicija izboriti za promenu izbornih uslova.\n“Naravno da to neće biti idealni izborni uslovi, jer je to nemoguće dok su ovakvi ljudi na vlasti, ali verujem da ćemo doći do takvih uslova koji će omogućiti da nas ljudi čuju i da se smanji pritisak na birače”, rekao je Đilas.\nOcenio je da je građanima u Srbiji “dosta više ove vlasti i onih koji ih predstavljaju”.\n“Moramo da pokažemo ljudima da sutra u ovoj zemlji može da bude drugačije, da mi znamo kako to može da bude drugačije, da im pokažemo kako se može odnositi prema ljudima, kako ljudi mogu da imaju veće plate, odakle novac za to, kako da iskoristimo na najbolji mogući način ono što imamo”, izjavio je Đilas.\nPo njegovim rečima, SSP neće kritikovati ono što je vlast dobro uradila, ali će ukazivati na “vezu vlasti i mafije jer su postali jedno”.


Gist besneo na klupi, iznenadni gost iz Ukrajine: 5 stvari sa derbija koje niste videli na TV-u! - Telegraf.rs\n18/11/19 | 12:39 ≫ 14:11\nI ovog puta brojne zanimljive situacije pored terena pratile su derbi\nKošarkaši Partizana savladali su Crvenu zvezdu 75:72 i tako upisali peti trijumf u aktuelnoj ABA sezoni. Takođe, Zvezda je treći put poražena, a 6. mesto na tabeli, svakako nije ono koje zadovoljava navijače.\nPosle skoro deset godina ponovo se igrao derbi u Areni, a oko 10.000 navijača videlo je tenziju i naboj, "sportsku tuču" na terenu o kojoj je pričao Andrea Trinkijeri na konferenciji za novinare, ali i tuču na tribinama, koja je brzo prestala.\nKao i većini slučajeva, mnogo toga nije moglo da se vidi na TV-u, pa su tako "kuliranje" Gista od strane Grobara, skandiranje male grupe navijača Zvezde i "posebni" gost iz Ukrajine bili samo deo zanimljivosti duela večitih rivala.\nGrobari "iskulirali" Gista\nIako je bilo očekivano da će nekadašnji košarkaš Partizana Džejms Gist, koji je umesto crno-belog, obukao crveno-beli dres najvećeg rivala, biti dočekan "na nož", to se nije dogodilo.\nČinjenica je da većina sportista koja pređe u redove najvećeg rivala može svašta da doživi, a psovke, vređanja i zvižduci samo su deo reportoara koje navijači "večitih" prikazuju. Ipak, kada je reč o Gistu, Grobari su za zvižduke i uvrede na njegov račun delovali prilično nezainteresovano.\nTako se Amerikanac najnormalnije zagrevao pred sam susret i sa Lorencom Braunom, neometano vežbao slobodna bacanja.\nTokom meča čuli su se zvižduci kada je ušao u igru i šutirao slobodna bacanja, ali bez pogrdnog skandiranja, koje je doduše bilo namenjeno za ostatak tima pre, posle i tokom meča.\nSa druge strane, da li zbog meča protiv bivšeg kluba, forme, ili kvalitetnog protivnika, tek, Gist nije imao svoje veče.\nVideo: Paklen doček za Džejmsa Gista, bivši igrač Partizana maši sve u dresu Zvezde\nGistov bes na klupi\nTrema je bila prisutna kod tridesettrogodišnjeg košarkaša koji je za manje od 19 minuta ubacio tek 6 poena, uz 7 skokova i jednu asistenciju. Uz to, izgubio je 4 lopte, uz Filipa Čovića najviše na meču, i morao je van terena zbog pete lične greške.\nKoliko je nervozan bio, vidi se i na snimku na kojem Gist izlazi sa terena, seda na klupu i baca peškir na pod.\nNavijači Zvezde (ne)vidljivi u Areni\nSaga oko prisustva navijača oba tima na derbiju nije potpuno rešena. Oko 1.000 ponuđenih karata Partizana, nije prihvataćeno od strane crveno-belih. Ulaznice su se našle u slobodnoj prodaji, a u Areni je bilo nekoliko desetina pristalica crveno-belih. Ipak, to nije bilo dovoljno za organizovano i glasno navijanje koje derbi zaslužuje.\nJarmolenko u čudu gledao navijanje Grobara\nUkrajinski fudbaler Andrij Jarmolenko posle utakmice na Marakani, gde su Ukrajinci remizirali sa Srbijom, došao je i na košarkaški večiti derbi, koji je posmatrao u društvu.\nPored njega je bio trener Andrija Milutinović, koji je dugo radio u Ukrajini i kondiciono priprema fudbalere i oporavlja ih od povreda.\nŠutka i đuskanje košarkaša Partizana\nVeć je tradicija da kapiten Novica Veličković posle svakog meča sa svojim saigračima pozdravi navijače. To se desilo i ovog puta, sa tom razlikom što se slavlje "otelo kontroli".\nTako je umesto klasičnog" pevanja i međusobnog aplaudiranja viđena i mala žurka u režiji Novice, Zagorca, Jaramaza, ali i novajlija Mozlija, Voldena i Rašona Tomasa. Tako se đuskanje pretvorilo u prijatlejsko guranje, "šutku", koja je potrajala.\nI sam Novica Veličković je objasnio koliko mu je ova pobeda značila, pa opuštanje i "đuskanje" i ne čudi.\nKošarkaši i navijači Partizana slave pobedu na derbiju; Foto: Marko Jovanović\nPosle svega, derbi se vratio u Arenu deset godina kasnije, crno-beli su slavili, a do kraja sezone je još mnogo vremena koje bi i jedni i frugi morali da iskoriste, ako žele da osvoje takmčenje pre kojeg se dobija "uaznica" u Evroligu sledeće sezone.\nOlimpija Cedevita - FMP 93:89\n18. novembar 2019 | 23:28\nCudi me da nema zike zivca i onog nesa cz da pitaju dali se busao Novica , imaju u tekstu sve lepo objasnjeno da se ovig puta busao kao nikad do sada.\n18. novembar 2019 | 18:46\nBilo saopstenja Ili se stampa u svim novinama za sutra?\nGrobari bolji ali previše stranaca! Opasno za srpsku košarku!\nTerorista iz metroa u Sankt Peterburgu osuđen na doživotni zatvor


Male Sokočanke oduševile plesnim nastupom na Tajvanu - Trebevic.net\nMale Sokočanke oduševile plesnim nastupom na Tajvanu\nČlanice Plesnog kluba „Nika“ sa Sokoca jedanaestogodišnje Vesna Grujić i Ana Biljić nastupile su na Tajvanu na završnoj svečanosti u okviru projekta „Stop nasilju nad djecom“ prateći mladog pjevača iz Tuzle Resmina Ahmetovića.\nRiječ je o projektu humanitarne organizacije „Vorld vižn“ koji je pripremljen kao završni program kojim će u septembru biti zatvoren veliki razvojni projekat „Krivaja“.\n„U ovaj projekat, posvećen najmlađima, `Vorld vižn` je uključio najtalentovaniju djecu iz BiH kako bi na najbolji način zajedno sa djecom iz svih krajeva svijeta izrazili svoje ideje o zaustavljanju nasilja nad djecom“, kaže predsjednik Plesnog kluba „Nika“ Jovana Vujičić.\nOna je dodala da je „Vorld vižn“ prisutan na Sokocu preko Solidarne grupe /neformalnog tijela koje zastupa i štiti prava djece/, te da je od prošle godine pokrenuo niz aktivnosti s ciljem povećanje svijesti protiv nasilja nad djecom.\nVujičićeva kaže da je, kao predsjednik kluba „Nika“, nominovala djevojčice Vesnu Grujić i Anu Biljić za učešće na svečanosti.\n„Djevojčice su uspjele da prođu više eliminacionih krugova u kojima je učestvovao veliki broj djece iz BiH. Učenik iz Tuzle Resmin Ahmetović je prošao u završni krug kao pjevač, pa su organizatori spojili troje djece iz BiH u jedinstven nastup“, kaže Vujičićeva.\nU klubu „Nika“ kažu da je nastup i plesna koreografija Sokočanki bio veoma zapažen na svečanosti na Tajvanu.\nUčenica šestog razreda Osnovne škole Sokolac Vesna Grujić, koja je već četiri godine član Plesnog kluba „Nika“, kaže da joj je drago što je od 26. aprila do 2. maja na Tajvanu imala priliku da se druži sa djecom iz cijelog svijeta.\nDjevojčice su dobile poklone od organizatora, sponzora svečanosti „Vorld vižna“, kao i grada domaćina.\nAna BiljićJovana VujičićPlesni klub „Nika“Vesna Grujić


Predstavljena knjiga „Izgubljene u magli“ Vlade Arsića\nSinoć, 20. juna, u Delfi Caféu u SKC-u pred mnogobrojnom publikom predstavljena je nova knjiga Vlade Arsića „Izgubljene u magli“. O knjizi su pored autora govorili koordinator u Sigurnoj kući Vesna Stanojević, Vanja Bulić i Milomir Marić.Govoreći o knjizi Vanja Bulić je istakao da knjigu o ovoj tematici ne može svako da napiše i da je ovo štivo veoma pitko i brzo za čitanje. Knjigu „Izgubljene u magli“ Bulić preporučuje roditeljima muške i ženske dece i smatra da ona treba da bude upozoravajuća kako za roditelje tako i za decu. Koordinator Sigurne kuće Vesna Stanojević potvrdila je da su priče iz knjige veoma realne, životne i poručila svim devojkama da brinu o sebi jer se loše stvari ne dešavaju samo devojkama sa lošim ponašanjem.„Smatra se da je autor sve rekao nakon što stavi tačku i zatvori korice svoje knjige, ali bojim se da ova priča ima tri tačke i da će se ona širiti i eskalirati. Nakon čitanja knjige svi su me pitali da li je moguće da se ovakav scenario dešava u našoj okolini, pa se nadam da će upravo ova priča razbiti stereotip da se ovakve stvari dešavaju uvek nekim drugim ljudima“, rekao je Arsić i posavetovao prisutne u prepunoj knjižari „Delfi“ da „čuvaju i budu zadovoljnim onim što imaju“.Milomir Marić istakao je kako je veoma važno razgovarati o trgovini i seksualnoj eksploataciji žena, što je i dalje unosno gotovo kao i šverc drogama i oružje. „U ovoj knjizi opisane su sudbine prodanih i preprodanih žena o kojima se poslednjih decenija sve manje priča i zato mi je posebno drago što je o tome neko odlučio da piše. Nadam se da je ovo prvi korak ka tome da se ovakve teme stave u fokus diskusija i ozbiljnijih istraživanja“, zaključio je Milomir Marić.


Sa broda Dikoti u Crnu Goru može da dođe pet migranata - CdM\nSa broda Dikoti u Crnu Goru može da dođe pet migranata\nVlada Crne Gore je, uvažavajući principe humanosti i solidarnosti sa ljudima u nevolji kao tradicionalne vrijednosti crnogorskog društva potvrđene mnogo puta u našoj istoriji, odlučila da na molbu Italije prihvati do pet migranata sa broda Dikoti, objavljeno je na zvaničnom Twitter nalogu Vlade Crne Gore.\nOdluku o prihvatanju migranata na današnjoj jednici Vlada je donijela jednoglasno i time potvrdila svoju posvećenost evropskom sistemu vrijednosti i afirmiše ljudsko dostojanstvo.\n(2/2) Jednoglasno donijetom odlukom Vlada Crne Gore potvrđuje svoju posvećenost evropskom sistemu vrijednosti i afirmiše ljudsko dostojanstvo.\nPodsjećamo Italija je prošle sedmice tražila od Crne Gore da primi dio migranata koji su se iskrcali u jednoj od sicilijanskih luka nakon što su ih italijanske vlasti nekoliko dana zadržale na brodu kojim su došli u tu državu.\nTada je zamjenik premijera Italije, iz desničarske Lige, Mateo Salvini zahvalio je Albaniji koja je izrazila spremnost da preuzme 20 od oko 140 migranata koji su danima bili zatočeni na brodu Dikoti, ali i da je zvanični Rim kontaktirao Crnu Goru i Srbiju, tražeći od njih da preuzmu dio migranata.\nTagoviItalija migranti Vlada Crne Gore\n45 Komentara na "Sa broda Dikoti u Crnu Goru može da dođe pet migranata"


Vozačima po dve potvrde / Foto D. Zečević\nOvo nam na prelazu Merdare priča devojka iz Niša koja je sa momkom krenula do Gračanice, izražavajući revolt što je primorana da postavi probne tablice na prednjem i zadnjem delu automobila.\nNa punktu kosovske policije zatičemo svega nekoliko automobila iz centralne Srbije, jer su mnogi odustali od puta upravo zbog obaveze da se postave oznake "RKS", odnosno "Republike Kosovo". Tu dežuraju po dva pripadnika policije koji putnicima dodaju lepljive trake kako bi "zakačili" oznake. A cela procedura oko probnih tablica i dva papira traje nekoliko minuta. Dobija se potvrda o uzetoj probnoj tablici, plus dokaz da je sve plaćeno (pet evra za dva meseca).\nNa deonici puta do Kosovske Mitrovice uočili smo svega pet-šest vozila sa probnim tablicama zbog kojih od ponedeljka Srbi sa severa Kosmeta mirno protestuju na administrativnim prelazima Jarinje i Brnjak. U samoj Mitrovici, uprkos blokadama i nasilnoj akciji prištinskih specijalaca, nema nestašica, rafovi su dobro popunjeni, ali već treći dan ne stiže štampa iz Beograda.\n- Zasad imamo zaliha osnovih namirnica, hleb nam stiže iz Zubinog Potoka, ali su problem mlečni proizvodi koje nam dovoze iz Raške. Srećom, i toga imamo još za koji dan - kaže nam vlasnica jedne prodavnice u centru grada.\nDirektor KBC u Kosovskoj Mitrovici Zlatan Elek, međutim, upozorava da je otežan transport pacijenata.\nUpućujemo se ka prelazu Jarinje, gde su kraj blokade dugačke oko dva i po kilometara, na kolovoznoj traci postavljeni su kamioni i automobili.\n- Kako oni mogu da govore o reciprocitetu kada su na delu naše teritorije jednostrano proglasili nekakvu nezavisnost i sada žele da nas, srpske građane, uvuku u tu svoju tvorevinu. Godinama nas pritiskaju, napadaju a ovim nam uskraćuju pravo na slobodu kretanja, a samim tim i život - gotovo uglas govore okupljeni mladići.\nSa žiteljima severa bili su i politički predstavnici Srba koji ističu da ne žele da daju "zapaljive" izjave, već pozivaju građane na uzdržanost.\n- Najbitnije je sačuvati mir na severu Kosova, ali i da se vrati pređašnje stanje kako bi mogao da se nastavi dijalog - ističe predsednik Privremenog organa opštine Kosovska Mitrovica Aleksandar Spirić, koji je u sredu bio na Jarinju.\nPODRŠKA NA TRANSPARENTU\nNEKOLIKO desetina Srba s juga KiM koji su došli da podrže sugrađane sa severa pokrajine na mirnom protestu razvili su transparent: "Braća sa juga uz svoju braću sa severa". Inače, protest Srba nadgledali su i pripadnici Euleks policije, a primećen je i helikopter Kfora.\nJarinje Merdare administrativni prelaz ROSU Srbi na KiM


MIGRANTSKA KRIZA - Smeštaj migranata - RTV Centar Srem\nMIGRANTSKA KRIZA – Smeštaj migranata\nDruštvo 08/23/2020 sofija 0\nJedan od ključnih problema zbrinjavanja migranata jeste njihov smeštaj. Prema zakonu o azilu i privremenoj zaštiti Republike Srbije, do donošenja pravosnažne odluke o zahtevu...\nJedan od ključnih problema zbrinjavanja migranata jeste njihov smeštaj. Prema zakonu o azilu i privremenoj zaštiti Republike Srbije, do donošenja pravosnažne odluke o zahtevu za azil, tražiocima azila se obezbeđuju materijalni uslovi u centrima za azil ili drugim objektima namenjenim za njihov smeštaj. Vlada Republike Srbije je ta koja otvara centre za azil i prihvatne centre u Srbiji, a radom samog objekta i zaposlenima u njemu koordinira rukovodilac Komesarijata. S obzirom na to, sami objekti rade zahvaljujući finansijama iz državnog budžeta.\nSva lica koja su izrazila zainteresovanost za azil, ili su u postupku, smeštaj mogu naći u objektima koji su za to predviđeni. Ipak, postoje i situacije kada uslovi smeštaja ne odgovaraju posebnim potrebama tražioca azila. To se pre svega odnosi na teže obolela lica i maloletna lica odnosno decu koja su bez pratnje. Na predlog Centra za socijalni rad, Komesarijat u izuzetnim situacijama može obezbediti detetu smeštaj u ustanovama socijalne zaštite ili u okviru porodice koja je spremna da prihvati dete. Međunarodne i domaće humanitarne organizacije posebnu pažnju skreću na potrebe dece migranata za pojačanom zaštitom i negom. U grupama sa odraslim licima u prihvatnim centrama i centrima za azil deca često ne dobijaju primerenu pažnju koja im je neophodna za pravilan psiho-fizički razvoj.\nSastavni deo procedure ulazaka migranata u centre, svakako jeste njihov zdravstveni pregled i kontrola. To je posebno značajno danas, kada je pandemija virusa korona još uvek aktuelna i kada je neophodno primenjivati i dodatne mere zaštite. U regularnim uslovima prioritete u lečenju imaju teško obolela lica, žrtve nasilja i zlostavljanja kao i mentalno obolela lica. Pored zdravstvene nege, lica koja podnesu zahtev za azil imaju pravo i na osnovno i srednje obrazovanje kao i pravo da se informišu o svojim pravima i obavezama.\nSmeštaj se dodeljuje uz poštovanje načela nediskriminacije, jedinstva porodice, rodne ravnopravnosti i brige o licima sa posebnim potrebama. Lice kojem se dodeljuje smeštaj je lice kome je priznato pravo na utočište ili mu je dodeljena supsidijarna zaštita. Pored smeštaja, podrazumeva se da ova lica imaju pravo na hranu, odeću, sredstva za ličnu higijenu. Zakon čak predvđa i davanje novčane pomoći koja je ograničena, ili koja može biti uskraćena, ukoliko lice ima vlastita sredstva ili zloupotrebljava pomoć.\nPored prava, naravno, migranti imaju i svoje obaveze u centrima namenjenim njihovom smeštaju. Pre svega moraju da sarađuju sa nadležnima i da se odazivaju na poziv službenika. Nužno je da poštuju uspostavljeni kućni red i da poštuju ograničenja kretanja ukoliko je mera zadata. Isto tako, tražilac azila je dužan da napusti objekat u zakonskom roku ukoliko je njegov zahtev za azil odbijen.\nPoseban problem predstavlja ilegalni ulazak migranata na teritoriju naše zemlje. Ovi ulasci nisu evidentirani i ovim licima smeštaj nije obezbeđen. Prisiljeni su da traže alternativna rešenja, da spavaju u napuštenim kućama, na otvorenom. Takođe, nemaju obezbeđenu hranu, odeću ni minimalne uslove za ličnu higijenu. Vrlo često, njihov smeštaj može biti i rizičan i mogu biti izloženi zlostavljanju ili trgovini ljudima.


Ostalo je još malo mjesta u 'Bistrici' pred novogodišnju noć\nČetvrtak, 30 Novembar 2017 22:01\nOtvaranje zimske turističke sezone na olimpijskoj planini Jahorini se bliži, a radovi na uređenju novih skijaških staza, kao i izgradnje i proširivanja parking prostora su u završnoj fazi.\nPortparol Olimpijskog centra "Jahorina" Sanja Ćeremidžić rekla je za Sarajevo-RS portal da Jahorina raspolaže trenutno sa 21. kilometrom novouređenih alpskih staza sa signalizacijom i djelimičnom osposobljenim sistemom za vještačko osnježavanje, koji, prema njenim riječima, garantuje 130 dana skijanja.\n"Spremamo dva nova ski vrtića, nove prilaze skijalištu, nove parking prostore i još mnoogo toga. Zvanično otvaranje zimske sezone na Jahorini je od 14. do 17. decembra, kada će svi posjetioci Jahorine moći uživati u mnoštvu sadržaja", rekla je Ćeremidžićeva.\nOna je izdvojila koncerte Dženana Lončarevića na dan otvaranja sezone, 14. decembra, kao i koncert Miroslava Ilića 16. decembra.\n"Oba koncerta će se održati na platou ispred hotela "Bistrica" i ulaz na koncerte će biti besplatan. Ukoliko se prije zvaničnog otvaranja ski sezone stvore pogodni vremenski i bezbjednosni uslovi otvorićemo staze za skijaše", istakla je ona.\nKada se radi o smještajnim kapacitetima na Jahorini povodom proslave Nove godine, kada će u najluđoj novogodišnjoj noći nastupiti pop pjevač Željko Joksimović, Ćeremidžićeva ističe za naš portal da je ostalo malo raspoloživog kapaciteta u hotelu "Bistrica".\n"Rezervacija ima i apelujemo na sve zainteresovane da što prije rezervišu svoje mjesto za predstojeću zimsku sezonu, jer je hotel "Bistrica" konstantno popunjen", kaže ona i dodaje da će biti u potpunosti popunjen za novogodišnju noć.\n"Za sve posjetioce, hotel "Bistrica" je pripremio i specijalne pakete pa smo za "Ski opening" u terminu od 14. do 17. decembra pripremili nevjerovatan paket koji uključuje tri noćenja u hotelu "Bistrica" i trodnevni "ski pass" za 99 evra", navodi Ćeremidžićeva.\nTakođe, za vrijeme "Ekspo zima" koji će trajati od 7. do 10. decembra ljubitelji skijanja ostvaruju 10% popustana sve vrste ski karata.\nViše iz kategorije: « Susret turističkih organizacija Istočnog Sarajeva i Trebinja na Brusu Skijaši uživaju u prvom danu ski sezone »


Usvojen budžet OHR-a: Šmit neće dobiti više novca | Visokoin.com\nUsvojen budžet OHR-a: Šmit neće dobiti više novca\nNaime, kako je za “Nezavisne” potvrđeno u OHR-u, budžet OHR-a u novoj fiskalnoj godini, koja počinje od 1. avgusta i traje do 31. jula naredne godine, iznosiće oko 5,32 miliona evra, koliko je iznosio i budžet koji ističe do kraja mjeseca. To znači da Kristijan Šmit, novi visoki predstavnik, koji u mandat ulazi s pojačanom podrškom svih članica Savjeta za provođenje mira, osim Rusije, neće moći da računa na više novca.\nVečeras bi, po našem vremenu, u Njujorku trebalo da bude održana sjednica Savjeta bezbjednosti na kojoj bi Rusija tražila da se krajem jula naredne godine OHR zatvori, a sjednica nije počela do zaključenja ovog broja “Nezavisnih”. Rusiju u namjeri zatvaranja OHR-a podržava i Kina, ali je ta zemlja prije dvadesetak godina samoinicijativno napustila rad Savjeta za sprovođenje mira, tijela koje imenuje visokog predstavnika.\nUK je do sada svoj doprinos davala kroz EU, ali, kako nam je juče pojašnjeno u ambasadi te zemlje u Sarajevu, odlučeno je da od ove fiskalne godine svoj doprinos daju samostalno.\nPodsjećanja radi, “Nezavisne” su imale nezvaničnu informaciju, koju smo objavili, da budžet OHR-a neće biti povećan, a razlog što je došlo do manjeg kašnjenja u donošenju odluke leži u činjenici da nije bilo jasno na koji način će Ujedinjeno Kraljevstvo učestvovati u finansiranju rada ove institucije, ali nezvanično saznajemo takođe i da je i u samom OHR-u došlo do kašnjenja u pripremi budžeta.


Izveštaj o radnoj poseti supruga diplomatskog kora Islamske republike Iran\nCentar „Kuća svetlosti“ su dana 10.12.2014. posetile supruge predstavnika diplomatskog kora Islamske republike Iran, na čelu sa suprugom njegove ekselencije g-dina Majid Fahim Poura. Svrha posete je bila početak saradnje između Irana i Srbije i doniranje novčanih sredstava za Novogidišnje paketiće za slepu decu Beograda i Novog Sada.\nPredsednica Centra „Kuća svetlosti“ prof. dr Zorica Savković se na početku razgovora zahvalila gošćama na izdvojenom vremenu i predstavila Centar kao neprofitnu organizaciju posvećenu sleporođenim bebama i deci. Naglasila je da organizujemo dobrotvorne akcije u cilju poboljšanja kvaliteta života slepe populacije u Srbiji i njihovog uključivanja u socijalnu zajednicu.\nDr Savković se zalaže da ostvari njenu ideju koja se rodila još pre 15 godina, da se podigne Ustanova u kojoj će se brinuti o slepoj deci pre polaska u školu.\nPosle iscrpnog objašnjenja Projekta doktorka je rekla da sad imamo Novogodišnju akciju - prikupljamo paketiće za mališane koje ćemo im podeliti u Pozorištu za decu posle predstave, jedna od predstavnica diplomata se zainteresovala pitala je da li se predstave za slepe razlikuju od predstava za decu koja vide.\nŽene diplomata su pokazale gest humanosti i izdvojile sumu novca kako bi pomogle u realizaciji aktivnosti povodom dodele paketića za Novu godinu. Doktorka Savković je uručila Zahvalnicu suprugi ambasadora Iranske republike.\nNa sastanku je bilo reči i o pravljenju Srpsko-Iranskog Udruženja za slepu decu. Upoznali smo ih da smo u fazi otvaranja odeljenja Kuce svetlosti u BiH. Drage gošće su ponudile svoju pomoć, tako da se nadamo da ćemo nastaviti saradnju. Nekada je dovoljna i moralna podrška.\nRadnu posetu smo završili obilaskom prostorija našeg Centra, gošće su bile zadovoljne kako je sve toplo, čisto, lepo. Doktorka je objasnila da je prostor uglavnom naš administrativni deo i jednim delom savetodavni, imajući u vidu da se aktivnosti Centra „Kuće svetlosti” odvijaju na terenu.


Milorad Dodik zahvalio vlastima Kine na 50 hiljada vakcina: Donacija je rezultat dugogodišnje saradnje s Republikom Srpskom\nNa pitanje Srne da prokomentariše pokušaje ministrice vanjskih poslova u Vijeću ministara Bisere Turković da sebi pripiše zasluge za donaciju kineskih vakcina, Dodik je rekao da je to, u najmanju ruku, smiješno.\nPredsjedavajući Predsjedništva BiH Milorad Dodik izrazio je zahvalnost Vladi Narodne Republike Kine na odluci da donira BiH 50.000 vakcina protiv koronavirusa, od kojih će značajna količina pripasti i Republici Srpskoj.\nDodik je uputio i pismo zahvalnosti predsjedniku Kine Ji Pingu na ovoj značajnoj donaciji, ističući da je Kina i ovim činom još jednom pokazala veliku solidarnost i nesebičnost, naročito prema malim narodima, koji su u ovim teškim vremenima ostavljeni da se sami bore sa pandemijom.\nPredsjedavajući Predsjedništva BiH naveo je da bi uskoro trebalo da stigne prvi kontingent vakcina iz Kine, koje je Republika Srpska dogovorila s kompanijom “Sinofarm”.\n– Zahvalan sam Vladi Narodne Republike Kine i kineskom predsjedniku Ji Pingu na ovoj značajnoj donaciji, koja će nam sigurno pomoći u borbi protiv pandemije. Mi dugo radimo na jačanju odnosa i prijateljskih veza s Kinom i ova donacija je upravo rezultat te dugogodišnje saradnje s kineskim vlastima, ali i poslovnim partnerima, od kojih je značajna kompanija “Sinofarm”, koja gradi bolnicu u Doboju – istaknuo je Dodik za Srnu.\nNaglasio je da će ova kompanija i dalje biti prisutna u Republici Srpskoj te da će biti nastavljen rad na značajnim infrastrukturnim projektima.\nDodik je podsjetio da se većina projekata koje su kineske kompanije realizovale u BiH, odnosi na Republiku Srpsku.\n– Kada je riječ o odnosima s Kinom, jedino na čemu Turkovićeva radi jeste narušavanje bilateralnih odnosa dajući instrukcije koje su išle na štetu dobrih odnosa s Kinom, bez saglasnosti Predsjedništva BiH – istaknuo je Dodik.\nSrna podsjeća da je jedna od takvih instrukcija bila u oktobru prošle godine, kada je Turkovićeva naložila da se BiH, bez saglasnosti Predsjedništva BiH, pridruži izjavi o ljudskim pravima u Ksijangu i Hong Kongu na trećem komitetu 75. sjednice Generalne skupštine UN-a, o čemu je srpski član Predsjedništva obavijestio i kineskog predsjednika i čelnike UN-a.


Ljetna škola u organizaciji Mirovne akademije iz Sarajeva – Prakse izgradnje mira u podjeljenim društvima – Mreža za izgradnju mira\nDvadesetšest učesnika i učesnica iz Bosne i Hercegovine (BiH), regije i svijeta od ponedjeljka (19.07.2021.) putem Zoom online platforme pohađaju ljetnu školu u čijem fokusu je učenje o praksama izgradnje mira iz perspektive različitih podjeljenjih društava. Ovu ljetnu školu organizira Mirovna akademija, nevladina organizacija sa sjedištem u Sarajevu u saradnji sa Manchester Univerzitetom iz Velike Britanije.\nModalitete izgradnje mira u podjeljenim društvima, izučavat će tokom ove ljetne škole studenti/ce, aktivisti/ce, istraživači/ce i novinari/ke iz BiH, Srbije, Njemačke, Kolumbije, Indije, Filipina, Tajlanda, Holandije, Bugarske, Ugande i Hrvatske, koji rade u oblastima izgradnje mira, suočavanja sa prošlošću i zaštite ljudskih prava.\nOva jedinstvena ljetna škola koja će trajati do 3. septembra ove godine podijeljena je u 6 različitih modula. Predavači/ce su Emily Stanton, (Community Relations in Schools, Belfast), Zlatiborka Popov Momčinović (Univerzitet u Istočnom Sarajevu), Jasmin Ramović (Univerzitet u Manchesteru), Michelle Parlevliet, (Associate, Conciliation Resources; Senior Associate, Reos Partners) i Louis Monroy Santander (Pontificia Universidad Javeriana, Bogota).\nOrganizaciju ove ljetne škole finansijski je podržao Evropski konzorcij za politička istraživanja/European Consortium for Political Research (ECPR). Organizator ove ljetne škole, Mirovna akademija već više od 13 godina nastoji povezivati akademske koncepte u oblasti izgradnje mira sa aktivističkim praksama i tako doprinijeti stvaranju dugotrajnog i održivog mira u BiH. Više informacija o Mirovnoj akademiji dostupno je na web stranici www.mirovna-akademija.org.


Maloletnici uhapšeni u Leskovcu\nKrivična dela koja su počinila ovi maloletnici desila su se u noći između 2. i 3. januara.\nU okolini Leskovca su ušli u otključan “punto“, startovali ga, a potom se odvezli do susednog sela i vozilo ostavili na putu, navode Južne vesti.\nNakon toga su, kako se sumnja, pešice došli u drugo selo, ušli u otključani “pežo“, sa ključem u bravi, startovali ga, kupili benzin i potom zapalili „punto“ koji su prethodno ostavili na putu - piše u saopštenju.\nNJima se na teret stavlja krivično delo neovlašćeno korišćenje tuđeg vozila, a predmet će biti dostavljen tužiocu za maloletnike VJT Leskovac.\nMaloletnici preko društvenih mreža tražili da se slika: Nastavak akcije Armagedon i nova hapšenja\nSKANDAL U BEOGRADU: Fotografije maloletne drugarice delila po školi, umešala se i policija!\n21. 11. 2021. u 00:50\nLeskovac automobil maloletnici uhapšeni


Produžen moratorijum u Atlas banci - Radio Tivat\n24 јан Produžen moratorijum u Atlas banci\nPosted at 18:39h in Ekonomija\tby\tDragan Popadic\nCentralna banka Crne Gore (CBCG) izdala je danas nalog za produženje privremene obustave plaćanja obaveza Atlas banke, na period od 90 dana.\nIz CBCG je saopšteno da je obustava produžena na predlog privremenog upravnika Atlas banke.\n„Od privremene obustave plaćanja obaveza su izuzete obaveze plaćanja po osnovu potraživanja koja se odnose na zarade i druga lična primanja (plate, penzije, socijalna davanja i drugo) povjerilaca Atlas banke, naknade štete nastale po život i zdravlje i tekućih troškova koji su neophodni za redovno funkcionisanje banke“, pojašnjava se u saopštenju.\nIz CBCG su podsjetili da je Zakonom o bankama propisana mogućnost produženja moratorijuma do 90 dana.\nKako su kazali, cijeneći da u postupku dokapitalizacije još niko od postojećih akcionara nije izvršio upis i uplatu emitovanih akcija, privremeni upravnik je predložio produženje moratorijuma na maksimalan period od 90 dana, u okviru kojih se planira završiti dokapitalizacija banke u skladu sa zakonom i eventualno vraćanje banke pod kontrolu akcionara.\n„Imajući u vidu da je ovo produžena mjera privremene obustave plaćanja Atlas banke koja može biti kraćeg roka trajanja u odnosu na definisani period, nadamo se da će deponenti i drugi povjerioci Atlas banke imati razumijevanje za preduzete aktivnosti koje se sprovode u cilju očuvanje imovine Atlas banke i zaštite deponenata“, zaključuje se u saopštenju.